
Segun Yuri Bracho: 

‘Manifestacion contra abuso sexual di mucha no tin color politico’ 


ORANJESTAD - Yuri 
Bracho, kende ta organisa 
e marcha di diabierna 
awor contra abuso sexual 
di mucha, ta determina 
pa e accion aki no ta sim- 
plemente un marcha cu 
ta bay den olvido, sino cu 
mester trece cambionan 
necesario pa proteha nos 
muchanan contra pedo- 
fiel. Bracho a bisa cu e 
hendenan mes a pidi’e via 
Facebook pa organisa e 
manifestacion aki. 

E lo ta cla pa sigui ya sea aki 
un luna of dos luna of mas, 
pero e lo sigui bek si. E no ta 
sinti como ciudadano di pais 
Aruba, cu loke e ta trece di- 
lanti mañan no a wordo tuma 
na serio. 

Esaki mirando cu reciente- 
mente, otro fundacion cu ta 
bin luchando pa añanan riba 
e mesun causa a entrega un 
biaha mas un manifiesto, y 
te ainda nan no a logra nada 
concreto. E biaha aki no ta 
djis entrega un manifiesto y 
bay. 

E ta haya cu e momento ta 
awo, y no mester warda mas 
cu e tipo di abuso aki lo sigui 
scala. “No mester warda cu 
algo asina pasa cu un yiu di 
un politico of un hende den 
Bestuurskantoor. E mester 
sosode awor!” E1 a trece e ci- 
fra alarmante di dos pa tres 
caso pa dia di abuso di mu- 
cha, y e cifra por ta mas. 

Igualmente, el a aclaria cu e 
manifestacion aki, cu lo reuni 
pa 4’or na Linear park (dilanti 
di Notario Yarzagaray), no 
tin nada di haber cu politica 



y tampoco e tin un color po- 
litico. E ta bin hayando hopi 
reaccion di pueblo y e tin fe 
cu nan ta bay logra. Bracho 
kier distancia e manifestacion 
aki for di cualkier contexto 
politico. Den pasado, tambe 
tabatin e tipo di manifesta- 
cion aki, unda esunnan cu a 
yega di organisa a sali pa color 
politico, pero te ainda e cam- 
bio no a bin. 

E biaha aki nan manifesta- 
cion no ta tras di propagan- 
da. Locual nan kier ta pa e 
mayornan, y si ta posibel e 
muchanan y tur hende, bin 
uni hunto pa e manifestacion 
pacifico aki. Esun cu kier bini 
na preto of na blanco of na 
cualkier otro color, nan por 
bini libremente. 

E ta haya importante pa e 
mayornan bin cu e muchan- 
an, ohala cu nan cosnan di 
hunga, pasobra e mucha mes- 
ter sa mas y bira mas consci- 
ente. Den e manifestacion lo 
tey William Grizales di Willy 
Pan, cu lo tin popcorn y cos 
dushi pa e muchanan. 

E ta algo -segun Bracho- cu ta 
pa nos muchanan. “E no ta pa 
mi yiunan so, sino pa bo yiu y 
pa tur nos yiunan’. Tambe el 
a gradici cu otro instancia cu 
ta hiba e mesun lucha aki por 
join cu nan. 

E no a acerca e instancianan 
of fundacionnan aki, pero e 
ta invita publicamente pa nan 
uni den e marcha aki. “Tur 
ta bonbini.” Bracho a gradici 
e sosten cu sindicato FTA a 
yega di expresa pa cu e mani- 
festacion aki. 


Manifiesto ta boga pa kita secrecia medico, mayor castigo y registro di 

ofensor, entre otro 


ORANJESTAD - Durante 
e conferencia di prensa 
ofreci pa Yuri Bracho en 
conexion e manifestacion 
organisa pa diabierna 
proximo, el a splica cu 
ta bay entrega un mani- 
fiesto. Den e documento 
aki ta boga, na nomber di 
comunidad di Aruba, pa 
ehecuta cu e maximo ur- 
gencia, diferente cambio 
den ley y maneho pa loke 
ta casonan di abuso sexual 
di menor. 

Bracho ta haya cu mester bin 
un cambio tocante secresia 
medico, caminda dokter mes 


por mag di entrega denuncia. 
Pasobra tin biaha e mesun 
famia no kier entrega e keho 
pa diferente motibo. E facili- 
dad pa tur hende por bin cu 
e tipo di denuncia aki, y no 
e mayornan so. Tambe cam- 
bio riba nos leynan pa duna 
mas castigo contra e pedo- 
fielnan. Igualmente, mester 
marca e tipo di abusado aki, 
y bin cu un website cu ta ex- 
hibi nan potret, pa tur hende 
sa kende nan ta. Pero tambe 
cambionan den instancia gu- 
bernamental, pa atende cu 
e problema aki di un forma 
eficiente y diligente. Mester 
bin mas ayudo profesional 


pa atende cu e problema aki 
tambe dunando su sosten, y 
monitor e mucha y e famia. 

E ta haya cu e tipo di mentali- 
dad pa atende cu e problem- 
atica aki mester di un cam- 
bio radical. Algo cu Bracho 
a trece cu preocupacion tin 
di haber cu e atencion cu ta 
wordo duna ora cu un perso- 
na ta bati porta di un instan- 
cia pa haci e tipo di denuncia 
aki. E mes a yega di experi- 
encia den su propio cuero, 
caminda te hasta represalia ta 
wordo tuma contra esunnan 
cu ta haci e denuncia. 

E1 a bay trece keho, y ora cu 
e proceso ta cuminsa cana, 


nan ta bisa esun cu a wordo 
denuncia cu e t’ey pasobra 
tal persona a denuncia bo. 
Esaki ta haci cu e reaccion di 
hopi mama lo ta: “Kico bo 
ta bay haci? Ki sosten mi lo 
bay haya... mi no ta hayando 
sosten!” Esey ta un problema 
grandi cu ta existi rond di e 
problema di abuso sexual di 
mucha. 

Tur e puntonan aki lo ta pre- 
sente den e manifiesto cu nan 
lo entrega diabierna atardi, 
tanto na Parlamento como 
na gobierno. Nan a haya per- 
miso te cu 7’or anochi, ca- 
minda prome cu esey nan lo 
tin cu entrega e manifiesto na 


e ministernan concerni. Nan 
a pidi pa e ministernan Glen- 
bert Croes, Andin Bikker y 
minister president lo t’ey pa 
ricibi e manifiesto. 

E ta spera cu e biaha aki nan 
no ta haya e mesun contesta, 
cu nan ta bay cambia e ley y 
cu parlamento ta bay trat’e. 
Mientras cu e dianan ta pasa 
y nada. E no sa, mescos cu 
tur otro ciudadanonan di 
nos pais, ki dia, luna, of aña 
gobierno y parlamento ta 
haya considerabel pa bin cu 
e cambionan necesario. E no 
sa cuanto mucha mas mester 
sacrifica of perhudica pa e 
cambio por bin. 

‘Aanlegvergunning’ pa proteccion di naturalesa 



ORANJESTAD - Diaran- 
son mainta den un con- 
ferencia di prensa di min- 
isterio di Infrastructura, 
Planificacion y Medio 
Ambiente, a splica tocante 
e proceso di peticion di 
‘aanlegvergunning’, cu ta 
permiso pa cobamento y 
otro actividad riba of bao 
tera y con ta ehecuta e 
proceso di aprobacion. 

Haime Croes, director di 
DIP a bisa cu ultimo luna a 
haya varios peticion pa aan- 
legvergunning. A introduci 
e permiso aki pa asina por 
preserva naturalesa y pa tuma 
na cuenta aspectonan habita- 
cional pa un comunidad sano 
y un calidad di bida halto. 

Tur hende cu tin un tereno 
di 750m2 of mas y nan kier 


coba o haci cualkier otro 
actividad riba o bao tera (y 
destrui naturalesa), mester 
di un permiso di cobamento. 
Pa bin na remarca pa esaki lo 
mester bay DIP, unda ta haya 
e formulario y ta yena esaki. 
E plan di desaroyo pa e area 
lo mustra kico por haci y con 
e situacion di e area ta. Ora 
haya e peticion ta bay evalua 
pa wak si tur cos ta na ordo 
pa loke ta e meta den e area 
ey. Ta traha un draft di acu- 
erdo y ta mand’e pa DNM 
(Departamento di Natura- 
lesa y Medio Ambiente). 

Despues cu DNM haci nan 
control, e documento ta bay 
pa minister pa aprobacion. 
Si den e area cu ta bay con- 
strui of coba tin vegetacion 
of habitat cu mester tene na 
cuenta, ta informa esaki den 


Kico ta ‘aanlegvergunnmg’ 
y ‘hindervergunning’? 

ORANJESTAD - Nos ta ripara cu den comunidad tin 
ora tin confusion tocante e diferencia entre ‘aanlegver- 
gunning’ y ‘hindervergunning’. Pa esey un splicacion. 

E aanlegvergunning ta un permiso bao di ley di Ordenamen- 
to Teritorial (Landsverordening Ruimtelijke Ontwikkeling; 
LRO) cu ta regula e actividadnan cu un persona ta desea di 
cuminsa riba un tereno di mas di 750 metro cuadra. 

Esaki por ta, manera e splicacion riba website di DIP ta in- 
dica, tur actividad den teritorio terestre y acuatico di Aruba, 
pa “minamento, cobamento, yenamento, egalisacion of re- 
mentamento di subsuelo; -construccion di caminda of otro 
endurecemento di subsuelo; -ponemento di cabel y tuberia, 
construccion, instalacion of aparato riba of den tera; -traha- 
mento di waf of luga di mara; -kapmento/rosamento di mata 
y otro vegetacion; -ehecucion di obra y trabounan cu ta afecta 
gestion di awa y nivel di awa subteraneo; -demolicion di edi- 
ficio; -trahamento di dump y deposito di metal bieu.” 

No mester confundi e permiso aki cu e ‘hindervergunning’ 
cu ta ser otorga bao di otro ley (Hinderverordening), cu ta 
diseña pa tuma na cuenta interes di por ehemplo e vecindario, 
pa loke ta boroto (sonido), huma o gas dañino, stof, cu por 
causa daño, molester o peligro. Den hopi caso un actividad 
empresarial mester di ambos permiso. 


di Naturalesa y Medio Ambi- 
ente ta haci un bishita na e 
area, pa asina check e balor 
ecologico y funcion cu natu- 
ralesa ta duna na e tereno ey. 


ki especie tin den e area pa 
proteha. Tambe esnan cu no 
mester proteccion pero cu un 
balor ecologico,” Boekhoudt 
a conta. 


e aprobacion. “Aruba ta chiki- 
to y mester proteha locual cu 
nos tin. Mester di un guia 
pa proteccion di naturalesa,” 
Croes a indica. 

Den caso cu un persona no ta 
duna importancia na aspecto 
di naturalesa y no ta cumpli 
cu locual a wordo informa, 
e persona por haya (a base di 
articulo 44) un castigo di 2 
luna y un boet di 5.000 flo- 
rin. Si sigui controla y ta haya 
atrobe cu no ta cumpli, por 
ricibi un boet di 200.000 flo- 
rin segun ley. 

Director di Departamento di 
Naturalesa y Medio Ambi- 
ente, Gisbert Boekhoudt, a 
splica cu esaki lo ta e prome 
biaha cu e departamento 
ta envolvi den e proceso di 
otorgamento di tereno y de- 
saroyo di Aruba. 

Manera cu un peticion dren- 
ta na DNM di parti di DIP, ta 
specifica e localidad y e plan 
di kico ta bay haci o construi 
riba e tereno. E departamento 


Kier evita problema na cual- 
kier area cu ta bay construi pa 
asina tur cos ta bon organisa. 
“Nos ta check vegetacion, 
si tin rooi y servicio pa awa 
sigui core. Si e area ta facil 
pa drenta, nos ta identifica 


Pa finalisa e director di DNM 
a bisa cu den nan conseho ta 
duna un indicacion di e balor 
cu cual mester tene cuenta, 
prome cu bay construi of 
eherce cualkier actividad den 
e area. 



Cinco funcionario nobo pa supervision di 

medio ambiente 



ORANJESTAD - Min- 
istro Otmar Oduber 
(POR) a haci entrega di 
ley pa cuater funcionario 
publico di Departamen- 
to di Naturalesa y Medio 
Ambiente, cu a wordo 
nombra como toezich- 
thouders (supervisor), 
pa asina nan por vigila y 
maneha ora tin algo no 
adecua cu naturalesa of 
medio ambiente. 

E supervision ta diferente 
ley cu ta cay bou di e De- 
partamento di Naturalesa y 
Medio Ambiente. “A base di 
maneho y implementacion, 
nos ta mira cu no ta eherce 
control riba maneho cu ta 
existi. E inspeccion mester 
tuma luga pa ta sigur cu ta 
cumpli cu ley.” 

Pa preservacion di natu- 


ralesa y medio ambiente, 
Oduber a bisa cu e comis- 
ion di 5 experto ta cay bou 
di DNM. A pidi conseho di 
e comision pa e buraco cu a 
keda rond di e isla pa atende 
y otro problema cu ta causa 
daño na medio ambiente. Pa 
por supervisa locual ta trata 
henter e maneho di sushi y 
desperdicio. 

“Nos tin ley y maneho na 
cantidad, pero ta keda un 
problema pa tin hende cu 
e autoridad di actua con- 
forme e ley. Pa e motibo aki, 
5 funcionario lo tin e poder 
di supervision, antes tabata 
tin un so pa haci e tarea”, e 
mandatario a bisa. 

Pa e aspecto aki, e man- 
datario ta splica cu tabata 
dificil pa un persona haci e 
trabou di vigila e permiso 


di construccion. Tambe e 
mandatario a bisa cu e pro- 
ceso di permiso di construc- 
cion no ta pa prohibi, sino 
pa yuda conserva, y cu pa 
ley e ta wordo protegi. 

Agregando cu e control ta 
bay tuma luga cu e obliga- 
cion di loke ta trata e cuido 
di naturalesa y medio ambi- 
ente. E mandatario a expre- 
sa cu a duna poco atencion 
a base di e cuido di flora y 
fauna pa enfoca riba e desa- 
royo economico y di infra- 
structura. 

E1 a remarca cu DIP, DOW 
y City inspector tambe por 
tin funcionario pa haci e es- 
tudio di supervision, pa asi- 
na duna forsa na e ley, y pa 
actua dunando e boet/ san- 
cion pa percura cu tur cos 
wordo cumpli manera debe 

Studiantenan di ultimo aña di IPA a presenta nan proyecto social 



ORANJESTAD - Den 
cuadro di finalisacion pa 
bira maestro di scol, studi- 
antenan di Instituto Peda- 
gogico Arubano (IPA) di 
ultimo aña, mester haci 
un investigacion y un 
proyecto social. 

E investigacion ta pa nan tesis 
di fmalisacion di estudio (af- 
studeerproject), y e proyecto 
social ta na bienestar di un in- 
stancia, grupo of comunidad 
en general. Di e delaster aki, 
nan mester haci un presenta- 
cion cu ta husga como parti 
di e examen fmal 
E proyecto social ta hopi 
importante den cuadro di e 
desaroyo como docente, pa 
nan como persona clave den 
comunidad Arubano cu ta 
participa y contribui activa- 
mente den e desaroyo social 
y cultural di e pais. 

E dia di ayera, Bon Dia Aruba 
a haci un bishita na e Institu- 


to Pedagogico Arubano (IPA) 
ora e studiantenan tabata pre- 
senta varios proyecto y topico 
cu nan a elabora y traha riba 
nan conhuntamente cu e in- 
stancianan social na Aruba. 
Algun di e instancianan aki 
ta entre otro, The Butterfly 
Farm, Space and Nature Aru- 
ba Foundation, Luna Foun- 
dation, AHATA y otro. 
Chantalle Giel y Ealeen Ferro 
a presenta un proyecto to- 
cante e barbulet ‘Monarca’ di 
Butterfly Farm. Ferro a ex- 
presa cu un di nan metanan 
ta pa nan informacion yega na 
scolnan di Aruba. Nan a haci 
diferente les pa e docentenan 
por ofrece na muchanan di 
4 pa 8 aña na scol. Fuera di 
esey, nan ta promoviendo pa 
comunidad pa ora nan wak 
un mata di lechi local, pa cui- 
da nan, pa motibo cu nan ta 
hopi importante pa e barbu- 
let Monarca pone su webo, y 
asina conscientisa e hende pa 


no corta e mata ey. 

Gislaine van der Linde y 
Yuryenne Arends a haci un 
proyecto cu e fundacion Luna 
Foundation, cu ta instancia 
pa conscientisa e comunidad 
pa yuda bestianan riba caya, 
tanto cacho como pushi, y 
asina incentiva e muchanan 
pa cuida bestia. Nan proyecto 
ta basa den e creacion di les 
cu e juffrouwnan por duna 
den klas, basa riba e cuido di 
bestia y ki efecto tin ora un 
bestia no ta bon cuida, y pa- 
kico nan ta importante. 

Un di e proyectonan cu mas 
a hala atencion tabata esun 
dedica pa e fundacion Space 
and Nature Aruba Founda- 
tion, den man di juffrouwn- 
an Lianne Tromp y Gereline 
Werleman. Nan proyecto ta- 
bata consisti di e conocemen- 
to riba universo y naturalesa, 
cu weganan pa muchanan 
di kleuter scol. Tromp a ex- 




presa cu Space and Nature muchanan di 4 pa 8 aña cu 
Aruba a bira un fundacion materialnan cu ta consisti di 
oficial, y poco a poco nan ta lesnan di espacio y e natura- 
dunando informacion pa e lesa di Aruba, hunto cu varios 
muchanan hunto cu telesco- wega por ehempel bingo y un 
pio. Nan proyecto ta dirigi na wega di mesa. 

Editorial 


Bon gobernacion... 

Ta cuestion di mentalidad tambe. 


Den un charla sigui pa discusion na Univer- 
sidad di Aruba diamars pasa, encuanto e papel 
di parlamento den nos sistema gubernamen- 
tal, a bin dilanti algun aspecto importante y 
interesante. Primeramente mr. Luciano Mil- 
liard a duna un exposicion historico y actual 
di sistema(nan) parlamentario, despues di cual 
mr. Adi Thijsen, presidente di parlamento a 
duna su vision riba e tema. No ta nos inten- 
cion pa duna un relato completo di e evento, 
sino mas bien ‘highlight’ algun aspecto cu a 
bin dilanti. 

Ta logico cu durante e debate a bin dilanti e 
fayonan cu tur hende ta mira den e sistema 
parlamentario di nos pais. Tur hende ta con- 
sciente tambe cu ta varios proposicion a yega 
di haci pa trece cambio den e sistema, cu e 
speransa di haci un diferencia, positivo. Por 
ehemplo, e proposicion di eleccion separa pa 
un ministro presidente y pa parlamento, di 
cual a surgi duda tambe si esey lo ta e solucion. 
Basicamente a cuminsa crece e consenso cu no 
tin solucion facil pa atende e problema, cu den 
teoria ta facil pa bisa cu e organo mas halto den 
gobernacion ta nos parlamento, pero e practica 
ta indica cu ta e ehecutivo (gobierno) mas tan- 
to ta dirigi parlamento. Y cu esaki tin di haci cu 
e fenomeno cu di e partido(nan) den gobierno, 
tur e lidernan di mas peso ta bira ministro, lag- 
ando esnan di menor rango den parlamento, 
cu consecuencia cu ‘y'm mester controla tata’. 

Un dado momento a yega na e conclusion, cu 
ta dificil pa combati e malo aki solamente cu 
regla y ley, pero cu ta necesario un cambio di 
mentalidad... Esaki sigur ta berdad, pero nos 
mester ta consciente cu mentalidad ta algo cu 
ta tuma hopi tempo, talvez varios generacion 
pa cambia... si tin precondicion faborable pa 
cambio. Es decir, mentalidad no ta cambia di 
mes, pero ta cambia bao presion di un mino- 
ria, cu gradualmente ta bira un mayoria cu ta 
vocifera y ta expresa un opinion positivo al 
caso, y tin un manera di actua cu ta cuadra cu e 
mentalidad corecto ey. Nos tur sa cu pa men- 
talidad cambia anto, nos mester duna ehemp- 
lo, pa sikiera e generacion cu ta lanta awor haya 
e ehemplo corecto. Esey no ta conta pa po- 
litica so, pero den bida diario di cada un di nos 
tambe. 

Pero, nos ta realmente prepara pa haci esey, pa 
duna e bon ehemplo, den nos bida, pero tambe 
exigi esey di nos mandatario y parlamentari- 
onan? Nos no ta asina sigur di esey. Un simple 
ehemplo: recientemente un ministro na Cu- 
raçao ta tene un rueda di prensa pa anuncia 


su retiro pasobra ministerio publico a entama 
un investigacion penal contra su persona. E 
ta declara di kier duna tur espacio na e auto- 
ridadnan hudicial pa haci nan trabao sin su 
presencia como mandatario, y ta spera di por 
bolbe ora tur cos ta tras di lomba y cu e tin tur 
confiansa cu lo determina cu e no ta culpable 
di ningun hecho castigable. Ya caba su parti- 
do a anuncia cu pronto e t’ey atrobe, pasobra 
ministerio publico no a haya nada... Un poco 
tempran di parti di hende cu ainda no ta com- 
prende e moral: cera boca y laga e autoridad- 
nan papia, bo no tin nada di anuncia. En todo 
caso, nos ta kere cu na Aruba algo asina por ta 
posible? Talvez si pero mirando con reciente- 
mente cosnan a bay den e caso Ibis, nos tin 
miedo cu cualkier caso cu mester surgi, atrobe 
ta bira un guera perfecto segun e lineanan di 
separacion partidario. Poco hende a mustra 
den e acontecimentonan reciente e madurez 
necesario como bon ciudadano pa bisa simple- 
mente: “Laga husticia cana su caminda.” Pa no 
papia mes di e falta di dignidad di e persona 
mes pa hala atras, y tambe di su partidarionan 
cu a move cielo y tera pa mantene e persona 
den un posicion imposible, como ministro sin 
cartera, mientras cu nos constitucion no con- 
oce esey, y cu moralmente ademas a keda in- 
corecto. Asina ta, nos no tin tanto confiansa 
cu, si surgi un caso asina atrobe, cu nos man- 
datarionan lo mustra un nivel moral apropia y 
‘invita’ e colega concerni pa ‘step down’ aun- 
ke sea temporalmente, pa despues por bolbe 
despues di kita tur duda. 

Conclusion: ta hopi dificil pa logra cambio di 
mentalidad si esaki mester sucede den un am- 
biente adverso, tanto den politica como den 
comunidad, sin cu tin algo pa apoya esey. Nos 
ta bin cay back anto riba regla: legislacion. Pero 
cu un condicion extra: ehecuta ley, irespecto 
e persona concerni! Nos no ta tremendo den 
traha ley, pero nos ta resulta pio ainda den ehe- 
cucion. Si pa cada regla o ley cu tin nos mes- 
ter haci excepcion pa tal o cual persona, cu ta 
famia o conoci, anto nos no ta yega na nada, 
nunca. 

Nos ta biba den un comunidad chikito, cu tur 
bentaha y desbentaha di ta topa cara a cara cu 
otro regularmente. Respet pa espacio di cada 
un ta importante y valioso, pero no por con- 
duci na impunidad. Nos a biba demasiado 
tempo caba den e ambiente ey di corupcion 
y amiguismo, lagando e ciudadano comun cu 
e ehemplo malo aki. Esey ta rekeri cambio di 
mentalidad... y mas. 

Brasil: Tribunal Supremo di Husticia a ordena liberacion di Michel Temer 



SAO PAULO (Infobae) 
- Un mayoria di e Tribu- 
nal Supremo di Husticia 
a dicidi unanimamente 


e aceptacion di e habeas 
corpus cu a ser presenta 
pa e defensa di ex-presi- 
dente Michel Temer. 


Di acuerdo cu informa- 
cion publica pa Folha di Sao 
Paulo, e decision ta implica e 
liberacion di Temer, kende ta 
deteni na Sau Paulo di forma 
preventivo. 

Durante e sesion di diamars 
pasa, e magistrado tambe a 
otorga e habeas corpus pa 
Joao Baptista Lima Filho, 
amigo di Temer desde e deca- 
da di 80 y apunta como un di 
e operador di e ex-presidente. 
Ambos a obtene un regimen 
di libertad den cual nan mes- 
ter cumpli cu algun medida 
di cautela, como por ehemp- 
el, mantene contacto cu otro 


investigadonan, di cambia 
di domicilio, sali di e pais, y 
ocupa cargo di algun condi- 
cion partidario. Ademas, 
mester entrega nan paspoort 
y lo mantene bienes blokia, 
e diario O Globo a informa. 

E decision di e husticia ta 
preliminar, y ta basa riba un 
critica pa e prizon preventivo 
debi cu e supuesto crimen cu 
a ser imputa pa nan a tuma 
luga entre añanan 2011 y 
2015. Ademas, e ex-presiden- 
te actualmente no ta ocupa 
ningun cargo di importancia 
pa e haci un delito si keda 
libera. 


A aresta e politico dia 21 di 
maart pasa, despues cu e Fis- 
calia a acus’ele di haya benefi- 
cio di soborno paga pa dife- 
rente empresa, y di ta e prin- 
cipal lider di un organisacion 
criminal cu a desvia cerca di 
5,000 miyon di dollar di re- 
curso politico durante 40 aña. 
Temer a asumi e poder na mei 
di 2016, ora a cuminsa e pro- 
ceso cu a hiba e destitucion di 
e mandatario na e momen- 
tonan ey, Dilma Rousseff, ora 
e tabata eherce como vice- 
presidente, y dia 1 di januari 
pasa a entrega e banda presi- 
dencial pa Jair Bolsonaro. 


Chile: Sebastián Piñera a lansa programa ‘Caya Sigur’ pa combati 

delincuencia 


SANTIAGO (Infobae/ 
BioChile) - Presidente di 
Chile, Sebastián Piñera, 
a presenta e plan É Caya 
Sigur’, destina pa mehora 
e siguridad di su compa- 
triotanan den espacio pu- 
blico, pa lucha contra e 
delincuencia y narcotrafi- 
co mediante uzo di tecno- 
logia nobo, y mehora e co- 
ordinacion entre e polis. 

“E obhetivo ta pa recupera e 
cayanan, plasanan, luganan 
publico pa e famianan Chil- 
eno, y protege miho e siguri- 
dad y trankilidad di nos fami- 
anan den su casnan y luganan 
publico”, e mandatario a bisa 
durante e presentacion di e 
plan. 

E iniciativa ta inclui e mod- 



ernisacion di carabinero y e 
Polis di Investigacion (PDI), 
como tambe varios proyecto 
di ley di siguridad publico pa 
combati delitonan determina 
y castiga e reincidencia. 


Ademas, e ta considerando e 
intervencion di 1.000 punto 
critico na e pais, cu mas di 
2.000 camara nobo cu tec- 
nologia avansa y inteligencia 
artificial. 


E region metropolitano di 
Santiago, segun e plan, lo in- 
stala punto di control na 30 
luga, cu e obheto di blokia e 
ruta di escape mas utilisa pa 
e ladronnan di auto, cu ta un 


di e delito mas frecuente na e 
capital Chileno. 

Di forma paralelo, e iniciativa 
ta contempla e desaroyo di 
un plataforma di interconex- 
ion entre polisnan y otro in- 
stitucion, como e Servicio di 
Impuesto Interno (SII), Sub- 
secretaria di prevencion di 
Delito, Asociacion di Conse- 
sionario di Obranan di Infra- 
structura Publico, autopista y 
Fiscalia. 

Segun un encuesta di siguri- 
dad ciudadano conoci siman 
pasa y referi pa aña 2018, e 
victimizacion di e hogar a cay 
pa prome biaha despues di 
cuater aña na aumento, desde 
un 28% na 2017 pa 25,4% su 
registro mas abou desde 104. 


Colombia: Fiscalia ta investiga 57 caso di abuso sexual na iglesia Catolico 



BOGOTA (Infobae) - Na 
Colombia, actualmente 
tin habri 57 investigacion 
contra sacerdote di iglesia 
catolico pa abuso sexual 
di menor di edad den e 
Fiscalia di e nacion. E ul- 
timo caso conoci tabata di 
cuater victima na Cali, pa 
e cual e arsobispo di e ciu- 
dad mester pidi pordon di 
publico. 

E investigacionnan ta rela- 
ciona cu echonan cu a sosode 
entre 2002 y 2018, segun e 
cifra cu e ente acusador a en- 
trega. Mayoria di e casonan ta 
concentra na e departamento 
di Antioquia (26,3%), e resto 
ta reparti na 18 region di e 
pais. 

Mayoria (71,1%) di e inves- 
tigacionnan aki ta den proceso 
di huicio of investigacion, pa 
loke ainda no a ser duna un 


sentencia di condena. Pero 
e estadisticonan ta evidencia 
un panorama tristo pa e vic- 
tima cu ta haya e curashi pa 
denuncia e institucion halto 
di catolicismo. Pa motibo cu 


no tur e casonan ta caba na 
husticia. 

Di acuerdo cu e cifranan con- 
oci, 13,3% di proceso a keda 
archiva, pa via cu nan no ta 
haya suficiente pruebanan pa 


condena e sacerdote implica. 
4% so di acusacion di viola- 
cion di menor di edad tabatin 
sentencia absoluto. Te e mo- 
mentonan aki, 11,1% tabatin 
sentencia condenatorio. 


E caso ultimo mas conoci di 
abuso sexual na Colombia 
tabata di cuater mucha, entre 
nan dos ruman, cu a dicidi di 
denuncia William de Jesus 
Mazo, sacerdote di e parokia 
Nuestra Señora de la Cande- 
laria, di e bario Alfonso Bo- 
nilla Aragon, na e sector di 
districto Agua Blanca oriente 
di Cali, kende a abusa sexual- 
mente di nan na 2009. 

E muchanan y su famia a su- 
fri un persecucion di e iglesia 
durante e decada cu a dura e 
proceso hudicial. Na prome 
luga, ta menciona cu e ar- 
gumento di e iglesia semper 
tabata cu e muchanan a gaña 
pa via di e educacion malo cu 
su mayornan a ricibi y cu nan 
tabata vicioso, y aunke a ser 
comproba cu esey no tabata 
berdad, nan nunca a pidi por- 
don p’e declaracionnan ey. 

Venezuela: Produccion di maishi apenas na tercio di demanda 


CARACAS (LaPatilla) - 
E aña aki produccion di 
maishi lo por cubri sola- 
mente un tercio di e de- 
manda nacional, debi 
na insuficiente materia 
prima y otro material pa 
por sembra, loke ta crea e 
perspectiva di mas escasez 
di producto deriva di e ce- 
real aki, y como agravante, 
restriccion severo pa im- 
portacion. 

Di acuerdo cu declaracion 
di prome vice-presidente di 
Fedeagro, Celso Fentinel, 
a yega na e pais solamente 
160.000 saco di maishi pa e 
ciclo di siembra, mientras e 
pais mester mas di un miyon 
saco pa cubri - razonable- 
mente - e demanda nacional, 

segun e medio Banca y Ne- e yega na e pais ta sirbi sola- productor priva, pero mas di 
gocios. E dirigente gremial ta mente pa garantisa un op- 80% di e productornan no lo 
indica cu e materia prima cu eratividad minimo di algun por sembra pa falta di materia 


prima, fertilizante y repuesto 
pa nan makinaria. 

Produccion nacional di mai- 
shi ta pasa apenas 1 miyon 
tonelada anual, cifra cu ta 
representa un caida di 65% 
den ultimo 10 aña. Un nivel 
di produccion adecua lo ta al- 
rededor di 3,5 miyon tonela- 
da, pero Fedeagro ta mantene 
e opinion, cu den e actual 
condicionnan e cosecha no 
lo haci nada otro cu cay mas 
ainda. 

E gremio nacional di produc- 
tor agricola ta insisti den su 
advertencia encuanto e creci- 
ente deficit di produccion di 
alimento y den su demanda 
di ricibi mas recurso pa re- 
activa actividad, pero te awor 
nan reclamonan a ser ignora. 


Trinidad & Tobago: Caida den produccion di gas inminente 



PORT OF SPAIN (Trini- 
dadGuardian) - Crece- 
mento economico di 
Trinidad & Tobago lo de- 
pende parcialmente di 
exito di BPTT, subsidiar- 
io di BP, y At-dantic, cu 
ta produci LNG, pa haya 
un so-duction pa e cai- 
da den produccion d gas 
natural cu ta anticipa pa 
2020/2021, ya cu esaki por 
afecta entrada di e pais. 

Puntra pa prensa encuanto 
e ‘worst-case sce- , nario’ 
despues di e resultadonan de- 
sapuntante di BPTT den bo- 
ramento, CEO di En->er->gy 
Cham-'ber, Dr Thack->wray 
Dri->ver a conta Guardian 
cu esaki por tin como conse- 
cuencia cu ta ‘mothball’ parti 
di operacion di Atlantic. 
Produccion di BPTT ta cal- 
cula pa reduci te 300 miyon 


pia cubico stan->dard pa dia 
na 2020 y 2021, un caida di 
15%, segun e compania a con- 
firma. Esaki a resulta despues 


cu un pos den Cannonball 
field a resulta improductivo 
y otro na Cashima field a re- 
sulta di tin menos volumen 


cu loke a pensa inicialmente. 
Como resultado, BPTT a 
bisa cu ta improbable cu ta 
haya e produccion di 200-300 


miyon pia cubico pa dia cu 
lo a haya, segun e acuerdo di 
benta cu BPTT a haci cu dis- 
tribuidor Atlantic. Pero du- 
rante revision di presupuesto 
pa mita di aña, ministro di 
fmanzas Colm Imbert a bisa 
cu cu e no ta anticipa tanto 
impacto riba produccion di 
gas natural y cu e preocupa- 
cionnan ta “alarmista”. 

Driver ta bisa cu si para pro- 
duccion di Atlantic su linea 
‘Train V anto economia di 
Trinidad & Tobago lo mira 
menos entrada di impuesto, 
menos divisa y un impacto 
riba e pais su cifranan di 
crecemento. 

Recientemente Trinidad & 
Tobago tabata tratando di 
yega na acuerdo cu Venezuela 
pa suministro di gas natural 
Venezolano, pa compensa 
perdida di produccion local 
na e pais. 


Venezuela: Union Europeo ta condena persecucion di parlamentarionan 



CARACAS (LaPatilla/ 
EFE) - Union Europeo 
a condena ayera loke ta 
considera “decisionnan 


hudicial eroneo” contra 
legisladornan di oposicion 
di Venezuela, y a bisa cu 
e accionnan aki ta genera 


un escalada di e crisis po- 
litico na e pais Surameri- 
cano. 

E acusacionnan di traicion 
contra Carlos Paparoni, 
Miguel Pizarro, Franco Ca- 
sella y Winston Flores “ta 
parti di un patron di violacion 
descara di debido proceso y 
procedimentonan legal in- 
husto,” e servicio di relacion 
exterior di UE a bisa den un 
comunicado. “Tal medidanan 
ta contribui solamente na un 
polarisacio mas grandi ainda 
na e pais,” a añadi. 

E presidente encarga di Ven- 
ezuela, Juan Guaidó, a reac- 
ciona ayera tambe, reiterando 


cu e ta conta cu e apoyo di e 
Grupo di Contacto, den cual 
paisnan di Europa ta partici- 
pa, hunto cu paisnan di con- 
tinente Americano, pa purba 
haya un salida pa e crisis 
Venezolano. 

E mandatario a señala cu 
ademas Canada, Reino Uni, 
Noruega y Grupo di Lima 
ta mantene e idea ey firme- 
mente, leu di e comentarion- 
an haci pa varios dirigente di 
e regimen di Maduro refer- 
ente e tema aki. 

Di otro banda, secretario di 
Estado di Merca, Mike Pom- 
peo, a declara diamars pasa cu 


den su encuentro cu e can- 
ciyer Ruso Sergei Lavrov, el 
a urgi Moscu pa termina su 
apoyo na Nicolas Maduro. 
Lavrov a rechasa esaki. 

“A yega e ora pa Nicolas 
Maduro bay, ta miseria so el 
a causa pueblo Venezolano, y 
nos ta spera cu e apoyo Ruso 
na Maduro lo caba,” Pompeo 
a bisa den rueda di prensa 
hunto cu Lavrov, despues di 
un reunion na Sochi, Rusia. 
A pesar cu nan ta sigui sin 
acuerdo en cuanto e crisis na 
Venezuela, mas tempran Lav- 
rov a afirma cu e conversa- 
cionnan cu Pompeo “ta duna 
cierto optimismo”. 

Autonan na candela a aumenta cu 45% den ultimo 4 aña 



AMSTERDAM - E can- guro cu a ser haci despues aumenta cu 45% desde ganisacion di seguro Hu- 
tidad di reclamonan di se- di candelanan di auto a 2014, esaki ta locual e or- landes VvV a bisa. 


Aña pasa e aumento tabata 
9% hibando e total di rec- 
lamonan na 4,359 na 2018, 
VvV a bisa. “E ta preocupante 
pa motibo cu ta parce cu hen- 
denan ta dijs pega e autonan 
na candela paso nan tin gana”, 
asina e vocero di e asociacion 
Oscar van Elferen, a bisa AD. 
“ Si un mata cay riba bo auto 
durante di un tormenta, bo 
no por haci nada di e situa- 
cion, pero ta trata di algo den 
hendenan su cabes”, el a bisa. 

Na Utrecht e cifra di reclamo 
a aumenta cu 33% aña pasa na 
367, mientras cu na Zeeland 
e aumento tabata 25%. May- 
oria di reclamonan segun e 
indice pa persona, a ser haci 
na e providencia di Overijs- 
sel, na unda cu tin un rec- 
lamo pa cada 2,900 residente. 
E cifra berdadero di e total di 
autonan na candela no ta sig- 
ura pa e dañonan, VvV a bisa. 


Entrante januari 2020 lo duna boet di 500 florin pa pasamento di auto 


WILLEMSTAD — Reci- 
entemente Fiscal mr. Out, 
kende a trata casonan di 
infraccion den trafico, a 
trece dilanti cu pa otro 
aña boetnan di pasa auto 
lo subi y bira 500 florin. 
Esaki ta mirando cu tin 
varios accidente na Cor- 
sou pa pasamento di auto. 


E fiscal a trece esaki dilanti 
ayera despues cu tabatin un 
caso unda un persona lo mes- 
ter a pasa un auto caminda no 
tabata mag. Tabata den cerca- 
nia di Centro Medico Souax 
cu e chauffeur a ser para pa 
un miembro di cuerpo poli- 
cial, unda el a bisa cu e no a 
mira e strepi cu ta prohibi pa 
pasa auto. 


Lo aumenta impuesto di 
benta di 

alcohol y tabaco cu 7% 


WILLEMSTAD - E im- 
puesto riba benta di alco- 
hol y tabaco lo aumenta 
cu 7%. Minister di Finan- 
zas, Kenneth Gijsbertha a 
haci e anuncio aki recien. 
Anteriormente tabatin 
plannan pa aumenta e 


tasa di 6% pa 9%. 

Gobierno ta reaccionando na 
e preocupacionnan di e co- 
munidad empresarial y di e 
sector hotelero. E aumento 
lo keda implementa dia 1 di 
juli venidero. 




Segun e chauffeur cu, algun 
rato despues cu el a pasa un 
auto, a ser para pa polis; a 
bis’e cu el a caba di pasa un 
auto caminda e no por haci 
a esaki. E1 a bisa cu e no ta 
compronde dicon el a haya 
un boet pa un strepi cu ta in- 
visibel. Mas aleu el a splica cu 
e no ta haya cu e mester haya 
un multa pa e infraccion mi- 
rando cu e strepi cu ta indica 
cu no por pasa niun auto no 
ta visibel, esta cu esaki no t’ey 


mas. 

Fiscal mr. Out na su turno a 
splica cu tur hende cu ta biba 
na Corsou sa bon, cu ora bo 
subi caminda pa bay Banda 
Bou, tin un strepi riba ca- 
minda cu ta indica cu no por 
pasa auto. E1 a splica cu e pas- 
amento di auto ta birando dia 
pa dia mas peligroso y cu ta 
bay man duro cu esunnan cu 
ta core iresponsabel. 

Fiscal Out a splica den e caso 


cu entrante januari di aña 
2020 boet pa cu pasamento 
di auto lo bay subi. Segun 
fiscal cu actualmente e boet 
aki ta 150 florin y ta mucho 
abou pa un echo asina grave. 
E1 a trece dilanti cu entrante 
januari di aña 2020, e boet aki 
lo bira 500 florin y cu ta bay 
traha duro pa stop cu esaki, 
pa asina evita e cantidad di 
accidente nan cu tin actual- 
mente Corsou. 

Tripulantenan di crucero Freewinds ta liber di sarampi 


WILLEMSTAD - E 300 
personanan abordo di e 
crucero opera y propiedad 
di Church of Scientol- 
ogy a ser declara liber di e 
riesgonan di haya of duna 
sarampi despues di e cuar- 
entena di e barco, esaki ta 
locual e misa a bisa den un 
comunicado. 

E barco di Freewinds a ser 
poni den cuarentena na St. 
Lucia na april despues cu un 
empleado di e barco a ser di- 
agnostica cu sarampi ora cu el 
a bay Corsou. 

Pasaheronan kende a ser va- 
cuna of cu ya caba a haya 
sarampi a ser laga liber di e 
barco na cuminsamento di e 
luna aki y tur di e restonan 
tabata programa pa ser va- 


cuna abordo. “E protocol di 
siguridad cu atencion medico 
di Freewinds, cu ta supera e 
standardnan nautico, a dem- 
ostra di ta altamente efectivo 
pa contene e enfermedad den 
un solo caso”, e misa di Sci- 
entology a bisa den un co- 
municado publica pa Daily 
News. 

“Autoridadnan di salud na 
Corsou a reconoce Freewinds 
pa su protocol estricto di ais- 
lamento, cu efectivamente a 
contene e enfermedad di un 
solo caso y a evita cu esaki a 
sigui”. 

Mas cu 700 persona cu a ser 
diagnostica cu sarampi na 
Merca e aña aki, segun e cen- 
tronan pa control di malesa, 
esaki ta cifra mas halto den 25 
aña . 




Michéle Russel-Capriles 
nomina como gobernador 
interino 


WILLEMSTAD - Michéle Russel-Capriles lo bira 
gobernador interino durante e proximo 6 añanan. 
Esaki ta di acuerdo cu fuentenan confiabel cerca di e 
gobernador di Corsou. 

Conseho di Ministerio di Reino ainda tin cu aproba e nomi- 
nacion. Russel-Capriles ta yiu muhe di Diane Henriquez y 
Lio Capriles di Maduro & Curiel’s Bank. Michéle Russel- 
Capriles ta conoci pa su participacion den arte y cultura. 
Russel-Capriles y gobernador Lucille George-Wout a traha 
hunto den pasado den gobierno encabesa pa ex prome min- 
ister di Antia Hulandes Miguel Pourier. Nan tabata miembro 
di e mesun partido. George-Wout tabata presidente di parla- 
mento y Russel-Capriles e tempo ey tabata miembro di par- 
lamento. 


Corsou mester tin cuidou cu epidemia di sarampi na Venezuela 


WILLEMSTAD - Venezuela no ta logrando controla 
e epidemia di sarampi. E medidanan actual no por a 
contene e epidemia den ultimo dos aña. Esaki ta segun 
e analisis di expertonan Venezolano. 

Segun e experto, tin mester di mas vacuna. E aña aki ya tin 
140 caso di sarampi confirma na Venezuela. Asina ta lidera 
e lista di paisnan Sur Americano cu e number mas grandi di 
casonan indigna di e enfermedad. 

Venezuela ta representa 50% di e total di casonan na Suramer- 
ica, Colombia na 36% y Brasil na 11%. Casonan di sarampi a 
ser notifica den un total di diesdos pais di Suramerica, pero e 
otro nuebe paisnan tin casonan importa, casi tur ora di pafo 
di e region. 


Esaki ta un problema grave pa Corsou, cu ta cerca di Venezu- 
ela y cu un fluho di migrantenan constante di e bisiña isla. Ta 
importante cu e personanan di e isla ser vacuna mas pronto 
posibel. 



LIKE US ON 

facebook 

Facebook.com/bondianotida 

Clasificado 


ECONOMICO 



Personal GRATIS max. 20 palabra 


PASA LAGA BO AVJSO NA OFICJNA DJ BON DIA 
ARUBA WESTSTRAATW22 FOR DJ 9:OOAM-4:0£)PM 


Email nos na 

eIa^siñed@Cfipnv.com 


TA BUSCA 

Un apartamento den serkania di 
Playa (bon prijs) di un camber, 
tur cos inclui, muebla 

Tel.593 0909/593 0077 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA HUUR 

La Cabana 
1 bdr sleep 4 
10 aug. 2019 for 1 week 

Tel.583 8132/641 6184 


TABENDE 

un cama di baby y un carrier 
Pa fls.75. Por yama 

Tel. 565 5724 
741 5500 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TAHUUR 

Cas grandi na Playa di 3 
camber, sala, cushina, baño 
Fls.2000 p/l + deposito 

Tel. 594 8842 


TAHUUR 

Oficina na Playa cu baño y 
propio parkeo di 3 auto 115 m2 
Fls.2300 discutibel 

Tel.594 8842 


SERVICIO 

Unified One Events 
Photos , films, wedding 
Tel. 749 2533 


TA BENDE 

Shimis blanco size 12 pa recibi- 
mento + di bautismo pa mucha 
di 1 aña y algun otro shimis 
elegante 

Tel. 741 8637 


TA BENDE 

un cas, 3 camber, 2 baño na 
Bushiri, Caya Soeur Meletia 
AWG. 375.000,= 

Tel: 592.9966 


TABENDE 

cas y tereno na tur location 

Tel. 584 5979/563 1449 


SERVICIO PUBLICO 

Buscando auto pa huur y na 
bon prijs? yama nos 
Tel.593 9953/ 593 8453 


SERVICIO PUBLICO 

Handyman 

pa turtrabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 

Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 7381908 

SERVICIO PUBLICO 

Christina God Gifted Spiritualist 

1 specialize in love marriage 

1 will reunite the separated 

1 remove all evil negative 
energy 

1 succeed where others have 
failed fast immediate results 
1-561-557-9540 

TAHUUR 

La Cabana 1 bdr sleep 4 

8 aug. 2019 for 1 week 

Tel. 583 8132/641 6184 

GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 

SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 

Tel. 566 5026 

SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


FOR RENT 

Studio in Playa (max 2 
persons) living with kitchen, 1 
bedroom, 1 bath room Afl.700 
(excl. water+ electra) 

Tel.662 3892 

TAHUUR 

Bachi pa tur ocasion 

Tel. 749 2533 


TABENDE 

set di comedor, 6 stoel, mesa 
extensible, estilo antique 
Fls.400 

Tel:742 5845 

TABENDE 

BBQ Grill “crioyo” duradero 
Prijs Afl.250 

Tel. 569 7787 


TAHUUR 

apartamento muebla 
camber, baño, sala, cushina. 

Entrada priva FI.850 + 1 
luna deposit. utilidad apart. 
Tel.583 2034/593 0769 



SERVICIO PUBLICO 

Handyman pa trabouw di: Verf- 
mento, plumbing, tuberia, chapi 
limpieza di cura, drecha mata 

Tel. 568 3728 

SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 

TA BUSCA 

Señora ta busca trabow 
domestico (limpieza di cas)di 
dialuna pa diabierna 

Tel.746 5697 

SERVICIO PUBLICO 

Bo mester servicio di Coaching 
Politico PR, Marketing efectivo ! 
Na un bon prijs? anto tuma 
accion y yama Mr. Dirk 

Tel. 583 7192 

TA BUSCA 

mi ta busca trabow di cas, laba, 
strika y haci cas limpi 

Tel.569 0994 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 

TAHUUR 

Apto 1 cambery mei, cushina, 
baño, entrada priva, full muebla 
pa un pareha FI.1100 excl. utl 
Tel.566 6849 

SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 

SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 

SERVICIO PUBLICO 

ta drecha tur sorto 
di Imagen 

Tel. 584 2489 

TAHUUR 

Studio Apart. pa 1 persona 
inclui utl. exclui electr. na 

San Nicolas 650 p/l + dest/ 
Disponible 1 juni 

Tel : 584 1008/563 9483/ 
594 2502 


AB0NA PA SOLAMENTE AFL. 38,- PA LUNA Y RICIBITUR DIA B0 CORANTNAN PREFERI 

MAS CERCA Dl ROI 



Yena aki bao e siguiente informacion 


Tolckfnn 1=1 Cobranza na Cas. 

J.L.IcJyj.l □ Cobranza na Trabao. 

Nomhpr rnmnlPtO' n Paga via Banco (Standing Order) Aruba Bank no:33266 8 

H . □ PagaArubaBankABOONUNE. 

Adres di entrega: . □ Paga cmb online . 

a . ^ a -. Q Personal na oficina di Bon Dia Aruba. 

Adres di cobranza: . nponeden Box. 

□ Tira den Cura. 

Paqo Adelanta: DaLuna DóLuna Diaña 


Yama na telefon: 582-7800 of manda un email na accounting@bondia.com 

www.bondia.com 

Representa Aruba na Rotterdam Filmapalooza di 48 Hour Film Project 


ORANJESTAD - E team ganado di 48 
Hour Film Project Aruba lo representa 
Aruba na e Rotterdam Filmapalooza. E 
aña aki, pa prome biaha Aruba ta com- 
petiendo como pais na e prestigioso 
competencia internacional di 48 Hour 
Film Project. 

Fundacion CINEARUBA ta e organisado 
di e proyecto aki pa Aruba, y ta buscando 10 
team pa competi, pa asina saca e miho short 
film cu lo bay competi contra e short filmnan 
di otro pais na Rotterdam. Durante e com- 
petencia na Rotterdam, lo saca e ganado in- 
ternacional y tambe e miho 12 short filmnan 
lo wordo presenta na ‘Cannes’ e prestigioso 
festival di cine di Francia. 

Tur persona por participa, personanan cu 
ta menor di edad mester tin permiso di un 
mayor. Un team por consisti di minimo 1 
persona te cu 100 persona mes. Cada team ta 
wordo guia pa un Team-Leader, cu ta e per- 
sona responsabel pa yena tur documentonan 
concerni cu e filmacion, y e Team-Leader ta 
e persona cu lo tin cu entrega e pelicula riba 
e nochi final. 

Riba e prome nochi di e competencia, e 
Team-Leader di cada team lo selecta e genero 
di e pelicula y lo ricibi e nomber di e perso- 
nahe, e props y e dialogo cu lo tin cu inclui 
den e pelicula. Asina cu cada team a ricibi e 
opdracht, nan tin 48 ora pa traha riba e sto- 
ria, film e storia y edit e den un pelicula di 
minimo 4 minuut y maximo 7 minuut. 

De e dianan cu ta sigui, un panel di hura- 
donan cualifica lo husga cada film a base di e 
criterionan; merito artistico 45%, merito tec- 
nico 30% y cumplimento cu e opdracht 25%. 
E pelicula ganado lo wordo anuncia pa medio 
di un evento unda cu lo presenta tur e short 
filmnan na un publico. E miho short film di 
48 Hour Film Project Aruba lo competi na 
Rotterdam, pero tambe e lo competi cu e 48 
Hour Film Project di Bonaire y Corsou, pa 
saca e miho Dutch Caribbean 48 Hour Film 
Project short film. 

Fundacion CINEARUBA ta buscando mini- 
mo 10 team cu lo kier participa na e evento 
aki cu lo tuma luga for di diabierna 4 di oc- 
tober te cu diadomingo 6 di october. Na e 
momento aki ta midiendo e interes y perso- 
nanan cu ta interesa pa participa cu nan team 
por tuma contacto cu e fundacion via info@ 



Advertorial 

Bo tabata sa.. .cu AZV ta traha cu un comision independiente 
pa evalua tur peticion pa cuido medico den exterior? 


Comision independiente cu ta evalua e peticionnan pa AZV 

Anualmente AZV ta manda alrededor di 1400 asegurado pa cuido medico den 
exterior. Pa yega na e decision cu un asegurado mester wordo manda afo pa 
haya cuido medico, tin henter un proceso. Segun e procedura vigente, e spe- 
cialista medico ta haci un peticion na AZV pa manda e asegurado exterior pa 
haya cuido medico. Den e peticion e specialista medico mester indica e mo- 
tibo pa cual kier manda e asegurado exterior. 

AZV ta traha cu un comision independiente cu yama “Commissie Grensover- 
schrijdende Zorg”. CGZ ta consisti di 4 specialista medico cu ta evalua e peti- 
cionnan y ta conseha AZV riba esakinan. Dentro di e evaluacion CGZ tambe 
ta evalua e mesun criterionan cu e Ley di AZV ta prescribi / stipula. Por lo 


general AZV ta tuma e conseho over di CGZ. 

Awor den ki caso AZV lo duna un aprobacion? Ta duna un aprobacion riba un 
peticion na momento cu por constata cu e peticion ta cumpli cu e siguiente 
rekisitonan: 

• e tratamento ta necesario; 

• cu e tratamento medico no por tuma luga na Aruba y; 

• cu e tratamento ta den e pakete di AZV 

Ora cu tin un aprobacion di AZV, esaki ta nifica cu AZV ta bay regla e biahe pa 
exterior. Mas cu claro, e biahe ta wordo regla despues cu tin un confirmacion 
di e cita den exterior. Contacto regular entre AZV y e asegurado (y of su acom- 
pañante social) ta un parti clave den e preparacion pa bay exterior. 

Accion policial riba dump ilegal 


SAN NICOLAS - Un 
grupo di studiante di dis- 
tricto di San Nicolas cu 
ta den nan ultimo fase di 
nan estudio policial mes- 
ter eherce un proyecto di 
medio ambiente. 

Sin pensa dos biaha a toca 
e tema mesora riba dump 
ilegal rond di nos isla. Un 
ehempel bibo ta na Sabana 
Basora na unda desconoci 
nan ta tira sushi den mondi 
y awor esaki a bira grandi y ta 
contaminando e area cu ta di 
naturalesa y residencial. 

E proyecto aki ta inicia na 
San Nicolas y lo continua 
na e otro districtonan tambe. 
Hunto cu City Inspector, 
KPA lo tin diferente accion 
ariba dumpnan ilegal. Lo tin 
multa pisa pa personanan cu 


ta tira sushi na luga cu no ta 
apto. 

Pa proteha nos naturalesa 
y nos media ambiente nos 
mes como ser humano tin cu 
mantene y cuida nos medio 
ambiente. 

Si abo mira of sa algo duna bo 
tip na e-mail di limpiesasn@ 
kparuba.com of yama 104 y 
duna bo informacion. Sea bo 
ta saca un potret of video di 
e personanan cu ta tira sushi 
ilegal y mustra esaki na Polis 
of skirbi e number di vehi- 
culo cu bo mira. E team lo 
dirigi di biaha riba bo infor- 
macion y lo conduci un ac- 
cion ariba esaki. 

Un Aruba limpi pa ami cu 
bibo por sigui biba riba dje! 




Dos Utv a dal frontal contra otro pariba di kapel Alto Vista 



Ministro encarga cu Salubridad ta anuncia cu entrante 17 mei 
2019 durante 14 dia lo tin oportunidad pa un y tur tuma 
conocemento na Departamento di Legislacion y Asunto Huridico, 
Schotlandstraat 53, di un peticion cu a ser haci pa obtene un 
koffiehuis- v un restaurantverqunninq B pa e parcela J.E. 
Irausquin Boulevard 348-A, lokaal C-2. E permisonan aki ta 
concerni e.o. benta di bebida sterki por detal y cuminda pa 
wordo consumi den e parcela. Durante dicho periodo aki tur 
hende por expresa por escrito nan obhecion contra dunamento 
di e permisonan menciona, dirigi na e Ministro encarga cu 
Salubridad, via intermediacion di Director di Departamento di 
Legislacion y Asunto Huridico, Schotlandstraat 53. 


ALTO VISTA - Diamars 
mainta riba e caminda di 
santo pariba di kapel Alto 
Vista a sosode un acci- 
dente unda dos UTV a dal 
frontal contra di otro. 

E impacto a laga dos turista 
herida. Un di nan mester a 
keda transporta pa hospital. 
Polisnan tabata presente pa 
tuma dato. Dos unidad di 
ambulance tabata na e sitio 
pa atende cu e victimanan. 

Dentro di poco polis lo controla UTV y ATV 


ORANJESTAD - Un 
grupo di studiante cu ta 
resorta bou di districto 4 
Santa Cruz ta eherciendo 
e proyecto di medio ambi- 
ente y naturalesa. E grupo 
a scoge e tema di Util- 
ity task vehicle (UTV) Y 
All-Terrain Vehicle (ATV) 
esaki ta pa asina termina 
nan estudio di polis.E mo- 
tibo di e escogencia aki ta 
paso e studiante kier mira 
ki impacto e uzo di e tipo 
di e vehiculonan aki por 
tin riba nos medio ambi- 
ente y naturalesa. 

Durante di un investigacion 
den e 4 simannan cu a pasa e 
studiantenan a bin ripara cu 
no tin un structura bon defi- 
ni den trafico ora cu ta trata 
e vehiculonan aki. A base di 
esey lo bay haci un control 
pa mira si tur compania ta te- 
niendo nan mes na un forma 
uniforma na e reglanan di 
trafico. 


Entrante 29 mei 2019 lo cum- 
insa controla si e belasting y 
keur ta cuadra cu e vehiculo 
y si nan ta valido. Lo bay con- 
trola si e UTVnan tin plachi 
di number valido riba nan y 
duna door di Departamento 
di Impuesto. Tur UTVnan 
mester tin segun ley plachi 
di number dilanti y patras 
mirando cu nan tin plachi di 
number A- ofV-. 

E ATV mester tin plachi di 
number patras mirando cu 
nan tin plachi di number 
MFA- of MFV-. Tambe lo 
bay controla si e chauffeur tin 
rijbewijs valido pa maneha e 
vehiculo. Si e ta core UTV 
e mester tin rijbewijs di cat- 
egoria di maneha auto (B) y 
si e ta maneha ATV e mes- 
ter tin rijbewijs pa maneha 
brommer (A). Si e persona ta 
manehando ATV esey ta ni- 
fica cu pa ley e mester tin un 
helm bisti tambe. 


Entrante 16 di mei 2019 Cu- 
erpo Policial Aruba lo duna 
tur e compania nan cu ta ver- 
huur e vehiculonan aki te 
cu e fecha ariba menciona e 
tempo suficiente pa por regla 


e documento nan. Despues 
di esey lo bay haci un control 
pa wak si tur hende ta cum- 
pliendo cu e leynan mencio- 
na. 

Tene na cuenta pa maneha 


responsabel ariba nos careter- 
anan y cumpli cu reglanan 
di trafico. Controlnan ariba 
UTV y ATV lo inicia y man- 
tene bo mes na tur e reglanan 
prescribi pa ley. 



Montania #8 a bolbe pone tres auto bieu 
riba caminda publico 


ORANJESTAD - Tearn 
Bureau City Inspector a 
bolbe haya melding cu e 
cas na Montania # 8, cu 
semper tin problema cu 
ponemento di auto bieu 
ariba caminda publico a 
staciona 3 auto atrobe. 

Mesora Team BCI a sali pa 
e cas y a bin haya 3 auto bieu 
sin number ariba caminda 
publico . 

Na e sitio nos a logra comb- 
ersa cu e Señora di e doño 
di e autonan y a dun’e ul- 
timo aviso pa kita e autonan 
den 24 ora. Awe mainta nos 
a bolbe na Montania # 8 y 
a bin haya e sitio completa- 
mente limpi. Ariba e combi- 
nacion di potret por mira con 
e luga a keda. Sigui raporta 
ariba www.infrAruba.com of 
yama nos na 58 





RESORT & CASINO 


ls seeking application for the position of 
Human Resources Manager 

Experience and knowledge: 

• 3 years of experience in a similar position 

• Labour Laws of Aruba 

• Able to coach and counsel Employees 

• Experience with staffing guide and corresponding 
budget 

• Experience in payroll and timeclock management 

• Fluent in speaking and writing of English, Spanish 
and Papiamento 

• Knowledge of insurances: Sickness insurance, Life 
and Accident Insurance, Medical Insurance 


Candidate must: 

• Maintain and guide the implementation of the 
company's Rules and Regulations 

• Be able to conduct training for Managers and 
Employees 

• Organize Team Member events 

• Must be able to multitask 


Eogle Aruba Resort & Cosino offers: 

Competitive Waqes, Professionol troining ond 
tremendous growth opportunities. 

Please send your application letter and resume to, e-mail 
address: rroy@eaglearuba.com . 

Prohibicion pa casi tur forma di aborto 



ALABAMA (AP) - Legis- 
ladonan di e ciudad a vota 
na fabor di prohibi casi 
tur acto di aborto den e 
estado. Esaki ta inicia un 
bataya legal y politico di e 
ley mas stricto di e pais. 

Esaki lo pone cu un aborto 
ta un delito grave na cualkier 
etapa di embaraso, casi sin 
excepcion. E defensa di dere- 
cho di aborto a bisa diaranson 
cu pidi gobernador di Ala- 
bama, Kay Ivey, pa rechasa e 
proyecto di ley y priminti un 
accion legal lihe, sino lo hiba 


nan corte. 

Ivey no a comenta nada ain- 
da, pero e grupo republicano 
di Alabama ta bisa cu ta spera 
cu e lo firma e legislacion. 
“Roe v. Wade a caba cu e bida 
di miyones di mucha, nos no 
por cambia e daño cu a wor- 
do haci antes, pero awo tin 
oportunidad pa salba mucha 
cu no a nace”, segun Clyde 
Chambliss, kende ta un sena- 
dor republicano. 

E ley ta bisa cu si tin aborto, 
e castigo por ta mas cu 99 aña 


of bida den prizon pa e per- 
sona cu e provee e aborto. E 
unico excepcion ta si e muhe 
su bida ta den riesgo. Sena- 
dor di Alabama a rechasa pa 
agrega den e ley un expresion 
pa abuso sexual of incest. 

Durante e debate, a bisa cu 
dokter cu comete un aborto 
por sirbi mas tempo den pri- 
zon cu e persona cu a abusa 
sexual di e muhe. Casi 50 
persona tabata para pafo di 
oficina di cas di estado pa e 
debate, muhenan ta grita ‘ken 
su escogencia? Di nos’. 


Miles ta protesta abuso di mucha di 3 aña 



INDIA (AP) - Miles di 
persona a subi caya pa 
protesta violacion di un 
mucha di 3 aña. Su bisiña 
a hib’e baño y comete e 
acto. Esaki a ocasiona en- 
frentamento intenso entre 
manifestantenan y forsa di 
gobierno. 

Administrado local, Baseer 
Khan a bisa cu polis a de- 
tene e sospecho na un pueblo 
di Sumbal. E mucha muhe 
a wordo hiba hospital den 
condicion critico. Su condi- 
cion ta stabiel. 

Protesta ta continua den ar- 
eanan nobo, e famia di e so- 
spechoso a mustra den un 
certificado di nacemento di 
un scol, bisando cu e persona 
cu a viola e mucha tin 13 aña. 
E multitud manifestando a 
grita cu e documento ta falso, 


nan kier dun’e un edad ho- 
ben pa asina evita e sentencia 
maximo, di bida den prizon. 
Nan ta bisa cu e sospechoso 
tin 20 aña di edad, y ta traha 
den reparacion di motor. Po- 
lis ta puntrando e director di 
e scol pa wak ken a entrega e 
certificado mustrando edad 
di 13 aña. Protestantenan a 
blokia un highway y a pleita 
cu e forsanan di gobierno den 
varios area di e region. 

Centenares di civil y per- 
sonal di gobierno ta herida 
pa motibo di e pelea, polis 
y ambulance ta bisa. Tambe 
studiantenan a uni e protesta, 
demandando husticia pa e 
victima. Khan, e administra- 
do, ta pidi pa calma. “Lo tin 
husticia y lo duna e castigo cu 
merece pa ley.” 

India tin cantidad grandi di 


abuso sexual den e ultimo 
añanan, incluyendo viola- 
cion den grupo ‘gang rape’, 
y matando un studiante y 
despues huy den bus. E atake 


aki a pone e pais den preocu- 
pacion pa e violencia grandi 
contra muhe. 

Mientras gobierno a pasa un 


serie di ley hisando castigo pa 
violacion, ta poco comun pa 
mas di algun siman pasa sin 
cu otro abuso sexual brutal ta 
ser reporta. 


Departamento di Transporte Mericano ta suspende 

tur vuelo pa y di Venezuela 


(ElUniversal) - Departa- 
mento di Transporte di 
Estadonan Uni, riba orden 
di secretario Elaine Chao, 
mediante un comunicado, 
a informa ayera cu ta sus- 
pende tur vuelo desde y pa 
Venezuela debi na e crisis 
cu e pais ta pasando aden. 


Legislacion Mericano ta 
stipula cu, si ta determina 
cu, (1) ta existi un condicion 
cu ta menasa e seguridad di 
pasahero, aeronave o tripu- 
lacion cu ta biaha pa o desde 
un aeropuerto (stranhero); y 
(2) interes publico ta rekeri 


un suspension inmediato di 
transporte entre Estadonan 
Uni y e aeropuerto ey, lo sus- 
pende derechonan di e com- 
panianan aereo Mericano y 
stranhero pa proporciona tal 
transporte stranhero. 

Secretario interino di Segu- 


ridad Nacional a manda un 
carta pa Departamento di 
Transporte den cual ta detaya 
su conclusionnan tocante 
e situacion di seguridad na 
Venezuela. Departamento di 
Seguridad Nacional (DHS) 
a yega na e conclusion cu e 
condicionnan na Venezuela 
ta manera ley ta prescribi. Ta 
menasa seguridad di pasahe- 
ro, aeronave y tripulacion cu 
ta biaha pa o desde e pais ey, y 
cu e interes publico ta rekeri 
un suspension inmediato di 
tur vuelo comercial di pasa- 
hero y carga entre Estadonan 
Uni y Venezuela, segun e in- 
forme di Secretario Interino 
McAleenan di Seguridad Na- 
cional. 

A tuma na consideracion 
tambe cu ya tabatin caba e 


cancelacion di vuelo di parti 
di American Airlines y dos 
otro compania; e publicacion 
di Departamento di Estado 
di Merca di aviso pa no biaha 
pa Venezuela, e suspension di 
operacion di embahada Mer- 
icano y e recomendacion di 
e inspectornan di TSA pa no 
drenta e pais ey debi na preo- 
cupacion pa seguridad. Ade- 
mas e emision pa FAA di un 
notificacion dia 1 di mei 2019 
cu ta prohibi tur operacion di 
vuelo di compania aereo co- 
mercial di Merca den espacio 
aereo di Venezuela bao di TL 
260’ (bao di 26.000 pia riba 
nivel di lama) y e riesgo di ac- 
cion di e regimen di Maduro 
contra Mericano y interesnan 
Mericano na Venezuela. 

FOR ALL YOUR FLYER 

Frida Domacassé a nace 
na San Nicolas na 1938 di 
mayornan Boneireano, y tin 
bunita recuerdo di un dushi 
infancia den un comunidad 
multicultural. Cu 16 aña, el 
a bay studia na Hulanda pa 
docente, y despues di su es- 
tudio el a keda biba y traha na 
Hulanda. 


Durante añanan el a keda 
bishita Aruba pa vakantie y 
tene contacto cu famia y ami- 
gonan. Cada bishita ta trece 
impresion, cu Frida ta docu- 
menta pa medio di storia y 
poema. Frida a skirbi storia 
cortico y poesia pa hopi aña. 


Tera’ no ta su prome publi- 
cacion, un otro publicacion 
por ehempel ta ‘Na camin- 
da’. Frida ta publica pa medio 
di su website www.gedich- 
tentij.nl. Frida ta forma parti 
di Simia Literario, un grupo 
di autor y poeta na Hulanda. 


2 ehemplar di ‘Tera’ lo bay 


DISTRIBUTIONS 


Call: 582-7800 

ernil: accomting@apM.com 


Frida Winklaar Domacassé 
a entrega su buki ‘Tera’ na 
BNA 


ORANJESTAD - Poeta 
Frida Winklaar Domacas- 
sé (1938) ta cu vakantie na 
Aruba, y a tuma e inicia- 
tiva pa bishita directora di 
Biblioteca Nacional Aru- 
ba pa entrega su ultimo 
publicacion, titula ‘Tera’. 
Esaki ta un obra di 11 po- 
ema na Hulandes y Papia- 
mento, publica na 2018 di 
Frida Domacassém ilustra 
cu portet di Lineke Rose- 
boom. 


den coleccion nacional na 
Dept. Arubiana. 

Riba potret (vlnr): Lineke 
Roseboom, Astrid Britten y 
Frida Domacassé 

Periodistanan Latinoamericano premia durante 

Aruba Press Award 2019 


ORANJESTAD - Aruba 
Press Award ta un recono- 
cemento organisa pa me- 
dio di Aruba Tourism Au- 
thority cu mercadeo den e 
continente Latino Ameri- 
ca cual recien a tuma luga. 
Prensa di Latino America 
a wordo premia pa genera 
contenido enfocando riba 
Aruba for di nan propio 
punto di bista. Ganador- 
anan a wordo eligi por 
medio di huradonan local 
y internacional den cat- 
egorianan di Television, 
Revista, Radio y Median- 
an Digital. 

Bao iniciativa di Aruba Tour- 
ism Authority, a pidi peri- 
odistanan di region Latino 
America pa inscribi nan mes 
pa competi pa diferente pre- 
mio riba diferente area. Un 
total di 80 persona a inscribi 
y siman pasa nan a wordo 
reconoci. Un di nan premi- 
onan entre otro tabata pa bin 
Aruba pa ricibi nan recono- 
cemento na nos isla. Pa algun 
di nan esaki tabata e prome 
bishita riba nos isla pa disfru- 
ta y experiencia Aruba. 

Cada periodista a trece -na 
un manera diferente den 
nan perspectiva con nan ta 
wak Aruba. Nan enfoke ta- 
bata diferente, riba nos flora 
y fauna, cultura y arte. 

“Nos ta consciente cu e tra- 
bao di periodismo di turismo 
no ta un tarea facil,” CEO 
di Aruba Tourism Author- 
ity Ronella Tjin Asjoe-Croes 
a expresa. “E segmento aki 
(Prensa Turistico) a pesar di 
ta un parti chikito den e cam- 
po di periodismo, e conexion 
den relacion publico y fuen- 
tenan nobo di informacion, 
ta dun’e un aspecto di accion 
reduci, cual pa por amplia su 
mes, lo mester por enfoca no 
solamente riba cantidad pero 
sigur riba calidad di publica- 
cionnan.” Den e sentido aki, 
segun CEO di A.T.A. ta sub- 
raya, pa permanece vigente 
den e mercado, e medionan 
mester re-inventa nan mes 
y keda al caso di e tendenci- 
anan na e velocidad cu e mer- 
cado ta exigi. 

“Na mes momento, nos des- 
tinacion mester ta den e ca- 
pacidad pa re-inventa su mes 
y pa ofrece tur herment na e 
medionan pa nan por opera 
debidamente. ”Tj in Asj oe- 
Croes a elabora. 

Cuater ganado di APA 
2019 


E periodistanan Latino 

Americano premia durante e 
anochi honorario aki tabata: 

• Patricia Alejandra 

Morales Toro di Revista Mu- 

jer La Tercera (Chile) pa su 
publicacion titula Aruba, 
Destino Wellness.’ 

• Andrea Paola Terán 

Becerra di Tendencia (cual ta 
circula na Venezuela, Miami, 
Orlando, Dominica, Aruba 
y Panama) pa su publicacion 
titula Tadu del Caribe, Cin- 
co Decadas de Una Leyenda 
Musical.’ 

• John Edison Pineda 
Albarracin y David de los 
Rios di Trendiando TV pa 
nan programa titula Arte Ur- 
bano Colombiano en Aruba.’ 

• Analia Pinto di Ra- 
dio Conexión Abierta (Ar- 
gentina) pa su programa riba 
e tema Ta Vida Moderna 
de Analia Viaje 158 Destino 
Aruba #Paraiso.’ 

Calidad investigativo y 
originalidad 

Pa Aruba Tourism Author- 
ity, e independencia y obhe- 
tividad di e periodista di tur- 
ismo na momento di realisa 
su reportahe ta fundamental. 
Su experiencia personal di e 
destinacion ta esencial pa por 
refleha su mes den e trabao 
y asina destaca atributonan 
y areanan di oportunidad na 
un manera cu e lesado of au- 
diencia por conoce e luganan 
aki for di wowonan di esun 
cu ta publica, y no for di e 
mensahenan pre-diseña. Cu 
esey den mente, na Aruba, 
A.T.A. ta busca pa desaroya 
contenido editorial fresco 
y moderno cual ta permiti 
conta storianan unico tocante 
nos isla cu rikesa den mate- 
rial grafico. Como tambe tes- 
timonionan di nos habitan- 
tenan cu ta refleha e esencia 
di nos isla. Den un manera 
creativo por mira con calidad 
investigativo y originalidad ta 
trece tremendo beneficio. 

“Pa e motibo aki, nos como 
Aruba Tourism Authority ta 
realisando accionnan con- 
hunto, manera e Aruba Press 
Award, cu ta sumamente im- 
portante pasobra e ta habri 
un bentana cu posibilidad pa 
bishitantenan por conoce nos 
isla por medio di nan pen, bos 
of lens,” Tjin Asjoe-Croes 
a conclui. “Nos miembro- 
nan di prensa local presente 
tambe a wordo reconoci por 
medio di nan importancia 
igual na nos desaroyo turisti- 
co pasobra na fmal di dia, nos 
comunidad local ta sostene 


nos desaroyo turistico y mes- 
ter mantene su mes informa 
tocante e industria, y consci- 
ente di tur e obhetivonan es- 


tableci.” 

Por ultimo, CEO di A.T.A. 
Tjin Asjoe-Croes a expresa su 


gratitud profundo na prensa 
local pa nan trabao y contri- 
bucion continuo na esaki. 

Ganadonan di campaña di conscientisacion di AHATA a ricibi premio 


ORANJESTAD - Recientemente e 
comision di medio ambiente di Aruba 
Hotel & Tourism Association (AHA- 
TA) a haci entrega di premionan na e 
top 10 “camp site” cu a mantene cam- 
pamento responsabel, consciente di 
nos medio ambiente. 

AHATA a organisa e campaña di conscien- 
tisacion y tur participante den e campaña 
mester a mantene nan mes na e criterian- 
an cu e Comision di Medio Ambiente di 
AHATA hunto cu polis a indica. Durante 
campamento e comision a pasa bishita 
diferente area entre San Nicolas y Noord. 

Campadonan ganado ta: 

Arnold Legrand, Maikel Geerman, Hubert 
Genaro Ras, Armanda Geerman, Susania 
Kock, Charijn Maduro, Theresita Mar- 
tijn, Genela Marycela Landbrug-Thode, 
Francisco Harms y Richenel Bello. 

Comision di medio ambiente di AHATA 
ta gradici tur campado cu a participa y ta 
orguyoso di e interes cu Aruba su campa- 
donan a demostra pa proteha nos beach- 
nan. 

Na e mesun evento a duna danki na tur 
e boluntarionan cu a yuda cu e campaña. 
A haci entrega di certificado na e studi- 
antenan di EPI Horeca y Universidad di 
Aruba cu a yuda hiba e mensahe na tur 
campadonan. 

AHATA ta gradici su miembronan pa a 
sponsor e premionan. 



Advertorial 

E institutonan Colombiano mas popular ta yega Aruba pa evento di 

salubridad mas grandi di aña 


ORANJESTAD - E evento 
aki lo tuma luga diasabra 
18 di mei entre lOor di 
mainta y 10 or di anochi 
na Renaissance Conven- 
tion Center. Institutonan 
Colombiano di mas pres- 
tigioso lo participa den un 
presentacion interactivo 
cu un grupo di profesional 
medico pa introduci sec- 
tor di salubridad di e pais. 

E evento aki ta habri pa pu- 
blico. 

ProColombia y Avianca a uni 
forsa pa trece 10 di e institu- 
tonan distingui Colombiano 
pa bini Aruba. Invitadonan 
lo ricibi oportunidad pa cera 
conoci cu e profecionalnan 
medico y scucha diferente 
interaccion medico tocante 
di topiconan interesante riba 
tereno di cirugia plastico, car- 
diologia, oncologia, neuro- 
logia, oftalmologia (wowo), 
ortopedico, odontologia, fer- 
tilidad y mas. 


Colombia a bira un lider den 
entrega di servicionan medi- 
co debi na nan gran variedad 
den tecnica di tratamento, un 
infrastructura moderno, tec- 
nologia avansa, acreditacion 
di nan institutonan, profe- 
sionalnan altamente cualifica 
y ofertanan medico. 

“Colombia gradualmente ta 
birando un ehempel mun- 
dial di cuido di pashent in- 
ternacional door di su balor 
di proposicion basa riba stan- 
darisacion di calidad halto y 
talento humano excepcional” 
asina Flavia Santoro, presi- 
dente di ProColombia, a de- 
clara. 

E institutonan medico ta bin 
for di 5 ciudad capital di Co- 
lombia, permitiendo e clien- 
tenan pa tuma tur probecho 
di e caracteristicanan cu cada 
region tin pa ofrece y selecta 
esun cu ta acomoda miho na 
nan necesidad: 

MEDELIN: Clmica Las 


Américas, Oral Laser, Clmica 
Bolivariana, Clmica Clofan, 
Salud Sin Fronteras. BU- 
CARAMAN GA: Hospital 
Internacional de Colombia 
HIC-FCV Bogota: Fun- 
dación Santa Fe de Bogotá, 
Coomeva CALI: Centro 
Médico Imbanaco. Barran- 
quilla: Clmica Portoazul. 

Tur e hospitalnan menciona 
tin oficinanan y personal cu- 
alifica den diferente idioma, 
cu ta haci e proceso mas pla- 
centero pa e pashent y nan 
acompañante. 

Di acuerdo cu un reportahe 
di ‘Migración Colombia’, 
e autoridad specialisa den 
imigracion di Colombia, un 
promedio di 60% di tur pa- 
shent internacional trata na 
Colombia ta origina di pais- 
nan Centro America y Cari- 
be. Un di e motibonan dicon 
servicionan di salud y asisten- 
cia medico Colombiano ta di 
gran influencia den e region 
aki, ta debi na nan localidad 
geografico, cu ta permiti pa- 


shentnan biaha directamente 
pa Bogota den un vuelo mas 
cortico cu dos ora. 

Otro motibonan ta inclui 
experticio clinico, forma- 
cion medico, specialisacion, 
empatia, calidad di servicio, 
atencion personalisa y ultimo 
pero no di menos importan- 
cia, e relacion publico y priva 
entre Aruba y Colombia, cu 
a resulta di bira un pilar den 
desaroyo di e sector di Salub- 
ridad di Colombia. 

E simpel echo cu cuater in- 
stituto Colombiano ta lo- 
calisa entre e top 10 di La- 
tino America y cu diferente 
hospitalnan Colombiano tin 
acreditacion nacional y in- 
ternacional ta pone cu e pais 
a bira un destinacion preferi 
pa pashentnan di Caribe, Es- 
tados Unidos, Sur America y 
Centro America. 

Durante di e evento, Avianca 
lo ofrece tarifanan ahusta cu 
beneficio pa e pashentnan 


cu interes pa bishita cualkier 
un di e institutonan medico 
Colombiano selecta pa nan 
tratamento. 

PROCOLOMBIA ta e agen- 
cia gubernamental responsa- 
bel pa promove exportacion, 
turismo internacional, inver- 
sionnan directo di paisnan 
internacional y e cara di e 
pais den su totalidad. Traves 
di su plataforma y conexion 
nacional y internacional di 
oficinanan, ta ofrece sosten 
y consulta integral na clien- 
tenan pa medio di servicio- 
nan diseña pa genera, desar- 
oya y mantene posibilidad pa 
haci negoshi. 

Pa haya mas informacion 
tocante di e pais su institu- 
cionnan di salud, por fabor 
tuma contacto cu Gloria Re- 
strepo Gutierrez, hefe di con- 
sulta medico via di e-mail: 
grestrepo@procolombia.co 
oftelefon: +1 (786)3154 260 
Ext. 66107 

Diabierna awor lo tin e di 27 edicion di Ronde van Aruba 


SAVANETA - Diabierna 
awo pa di 27 aña consecu- 
tivo Korps Mariniers lo 
ta organisando e famoso 
“Ronde van Aruba”. Un 
careda cu sigur aña pa aña 
ta creciendo den partici- 
pacion. E careda aki tin 
un distancia total di 72km 
y lo ta pasando ful rond di 
nos isla, manera e nomber 
mes ta bisa. 

E careda aki ta parti den un 


total di 8 ruta cu ta varia en- 
tre 8km pa lOkm. Mirando 
e demanda pa participa na e 
careda aki Korps Mariniers a 
amplia e participacion e aña 
aki pa 100 atleta mas por par- 
ticipa. 

Lo bay tin 8 atleta cu lo ta 
coriendo e 72 km nan so. 
Den e grupo aki lo tin 1 atleta 
femenino Mericano cu tam- 
be lo ta participando, tambe 
lo tin 25 team di Duo y 154 


team di estafette di 4 atleta. 
Cada team lo tin un maximo 
di 9 ora pa por completa e 
careda aki. Salida lo ta diabi- 
erna 8:00pm for di Marin- 
iers Kazerne mes y lo spera 
cu e ultimo atleta lo drenta 
bek mas tarda 7or di diasa- 
bra mainta. E teamnan lo sali 
cu un diferencia di 1 minuut 
cuminsando pa e individu- 
alnan prome, sigui pa duo 
y por ultimo e estafette di 4 
atleta. Ultimo team ta poni 


pa sali ll:45pm. Lo ta bay tin 
colaboracion di Rode Kruis 
y Spoed Eisend Hulp sin lu- 
bida e mariniernan cu tambe 
lo ta controlando pa siguridad 
riba e ruta. 

Por tuma nota di un crece- 
mento den e evento aki pero 
na mes un momento Ko- 
rps Mariniers kier mantene 
e calidad y nivel di e careda 
aki y pa tal motibo ta pone 
e limitacion di ora y partici- 


pante. Sigur tur aña por nota 
mas y mas hende riba e ruta 
cu ta apoya e atletanan y pa e 
aña aki tas spera di por conta 
cu cooperacion di e pueblo di 
Aruba pa bin apoya tur atle- 
ta y asina sigui engrandece 
e careda aki. Tambe ta pidi 
na tur automobilista pa tene 
cuenta cu e atletanan ta bay ta 
riba nos careteranan diabier- 
na anochi pa diasabra mainta 
y pa tin un tiki pasenshi pa 
asina tur atleta por keda safe. 

AMSTERDAM (AP) — 
Ajax a gana su di 34 titulo 
di liga Hulandes ayera, un 
siman despues di un per- 
dida den ultimo minuut 
contra Tottenham den 
semifinal di Champions 
League. 

Un victoria 4-1 na De Graaf- 
schap a sigura e prome titulo 
di liga pa Ajax desde 2014, 
tres punto leu di e fmalista 
PSV Eindhoven, kende a 
vence Heracles 3-1. 

E titulo tabata falta seya so 

Ajax ta gana titulo Hulandes 


den e ronda di wega diado- 
mingo. 

Hasta como ganado di e ti- 
tulo, Ajax atrobe mester 
drenta e ronda cualifica- 
tivo pa Champions League, 
necesitando pa elimina dos 
oponente pa alcansa e ronda 
lucrativo di grupo. 

PSV lo cuminsa un ronda 
mas trempan, necesitando pa 
vence tres oponente, manera 
Ajax a haci aña pasa pa al- 
cansa e Champions League 
di e temporada aki. 



Cuatro aresto en conexion cu asalto despues di wega di playoff 



QUINCY, Mass. (AP) — chusetts ta bisa cu a aresta exion cu un atake, algun 
Polis transitorio na Massa- cuatro persona en con- ora despues cu e Boston 


Bruins a vence e Carolina 
Hurricanes den un wega 
di playoff. 

Polis di e Massachusetts Bay 
Transportation Authority 
a post imagen di vigilancia 
di cinco sospechoso online, 
hopi di nan bisti den paña di 
Bruins, y a anuncia ayera cu 
cuater a entrega nan mes. 

Nan a wordo identifica como 
Stiles Benzema di 21 aña, di 
Wrentham; Antonio Green 
di 31 aña, di Agawam; John 
Pritoni di 29 aña, di Norfolk; 


y Thomas Pritoni di 23 aña, 
di Norfolk. Nan ta acusa di 
atake agrava y asalto resultan- 
do den heridanan serio. 

Polis ta bisa cu e victima a 
sufri fracturanan den su cara 
durante e atake na e stacion 
North Quincy rond di mey 
anochi diabierna. 

Fiscal ta bisa cu e dos Pritoni 
y Green a wordo teni bou 
fiansa di $5,000 cada un, y 
Benzema pa $2,500, despues 
di declara nan mes no cul- 
pabel. No tabata conoci ken 
nan abogadonan ta. 


Johnson, Bird lo ricibi Lifetime Achievement Award 


NEWYORK (AP) — Mag- 
ic Johnson y Larry Bird, 
kende nan rivalidad costa- 
pa-costa a eleva NBA na 
un nivel halto di populari- 
dad, lo wordo honra cu 
e Lifetime Achievement 
Award. 

E miembronan di Hall of 
Fame y compañeronan di 
team Olimpico Mericano na 
1992, lo ricibi e premio dia 24 
di juni na e NBA Awards, e 
liga y Turner Sports a anuncia 
ayera. 

E honor ta yega riba e di 40 
aniversario di e dia cu nan 
a conoce na e campeonato 
NCAAna 1979, ora cu e team 
di Michigan State di Johnson 
a vence e ekipo di India State 
di Bird. Esey ainda ta e wega 
mas mira riba television den 
historia di basketball univer- 
sitario. 

E dos atleta a sigui mira hopi 
mas di otro durante e proxi- 
mo decada, despues cu John- 
son a bay na cu e Lakers di 
Los Angeles y Bird na e Celt- 
ics di Boston. E Lakers a gana 
cinco campeonato den añan- 
an 1980, y e Celtics a gana 
tres, y e interes cu nan a lanta 


a crea un amistad y a yuda 
NBA pasa su lucha pa aten- 
cion y pone e stage pa basket- 
ball bira un di e deportenan 
mas popular di mundo. 

Ambos hungado a gana tres 
premio MVP, ricibi un spot 
den e lista di e 50 miho hun- 
gadonan di e liga, y a wordo 
inicia den Hall of Fame dos 
biaha, prome como individu- 
onan y despues cu e Dream 
Team, cu a captura e medaya 
di oro na Barcelona. 

Bird a sigui pa sirbi como 
coach y tambe presidente di 


Indiana Pacers, y ta e unico 
persona den historia di NBA 
di wordo vota MVP, Coach di 
Aña, y Ehecutivo di Aña. 

Johnson tambe a ricibi am- 
bos rol cu e Lakers, maske no 
cu e mesun nivel di exito. E1 
a sirbi un tempo corto como 
coach (1993-94) y reciente- 
mente a retira como presi- 
dente di e team despues di 
dos temporada. Su logronan 
di mas grandi desde su di- 
anan como hungado ta den 
mundo di negoshi, como 
CEO di Magic Johnson En- 
terprises. 




De Ministervan Ruimtelijke Ontwikkeling, Infrastructuuren 

Milieu is voornemens in het openbaar aan te besteden, 

het door het Land Aruba te financieren 

project: “ Verfraaiinq Infrastructuur Pro Catedral San Francisco ? ’. 

Volgens bestek D0W nr. 02 - 2019. 

Korte omschrijving van het werk: 

Het verharden er verfraaiien van de bermen, aanbrengen van 
groenvoorzieningen en nieuwe parkeervakken t.b.v. de situatie 
nabij de Pro Catedral San Francisco te Oranjestad. Het aanbrengen 
van nieuwe en het optimaliseren van de bestaande 
bushalten/standplaatsen t.b.v grote en kleine bussen. 

Uitvoeringstermijn: 60 werkbare werkdagen na datum van opdrachtbrief, incl. bestellingstijd. 

Het bestek is vanaf 17 mei 2019 verkrijgbaar bij DOW tegen betaling van Afl. 500,=. 

De betaling te voldoen bij de kassier van de Dienst Openbare Werken (DOW). 

De openbare bescheiden liggen ter inzage vanaf 17 mei 2019 teDOWbijhet 
Secretariaat van de Directie. 

Inlichtingen worden verstrektop 22 mei 2019 om 10.00 uurv.m. te DOW. 

De Nota van Inlichtingen wordt vastgesteld op 27 mei 2019. 

De openbare aanbesteding vindt plaats op 19 juni 2019 om 11.00 uurv.m. 
op het kantoor van de directeur van de Dienst Openbare Werken. 

De inschrijver moet bij zijn inschrijving de volgende vereisten overleggen: 

1 .Bewijs van inschrijving in het register van de Kamer van Koophandel van Aruba 
(niet ouder dan 6 maanden). 

2. Bereidheidverklaring tot het instellen van een bankgarantie of borg. 

3. De staat van eenheidsprijzen voor verrekening van meer- en minderwerken. 

4. Een lijstvan in te schakelen onderaannemers. 

5.0verige vereisten opgenomen in het bestek. 

Inschrijving dient te geschieden op het bij het bestek 
gevoegde en gewaarmerkte inschrijvingsformulier. 

Lazio ta gana Cup Italiano despues di vence Atalanta 2-0 



ROMA (AP) — Sergej Mil- 
inkovic-Savic a anota algun 
momento despues di subi can- 
cha, pa lidera Lazio na un vic- 
toria 2-0 riba Atalanta, den e 
final di Cup Italiano ayera. 

Milinkovic-Savic, kende tabata ha- 
ciendo su retorno despues di un 
herida, a kibra e empate den min- 
uut 82 cu un tiro di cabes den skina. 
Joaquin Correa a duplica e bentaha 
di Lazio despues di un contraatake 
den e minuut final, mientras Ata- 
lanta tabata presiona pa empata. 

Esaki tabata e prome victoria den 
Cup Italiano pa Simone Inzaghi 
como coach, despues di a gana e 


competencia como hungado cu 
Lazio tres biaha. 

E victoria tambe a salba un tempo- 
rada decepcionante pa Lazio, kende 
su aspiracion di cualifica pa Cham- 
pions League a caba cu un perdida 
recien contra Atalanta den e liga. 

E resultado a caba e racha di 13 par- 
tido invicto pa Atalanta den henter 
e competencia, un racha cu a eleva 
e team na di cuater luga den Serie 
A y den e area di cualificacion pa 
Champions League. 

Atalanta tin un victoria di 3 punto 
riba AC Milan y Roma cu dos wega 
faltando. 


Prins William ta lansa campaña di salud mental pa fanaticonan di futbol 

LONDON (AP) — Prins William a lansa un campaña 
pa pone mas fanaticonan di futbol, particularmente 
masculino, papiando tocante salud mental. 

E iniciativa ‘Heads Up’ ta un asociacion entre e Asociacion di 
Futbol Ingles y Heads Together, e campaña lidera pa e Royal 
Foundation di prins William. 

Papiando na Wembley Stadium, William a bisa cu hombernan 
ta haya dificil pa papia tocante nan salud mental pasobra ‘emo- 
cionnan, sentimentonan, ta como un sorto di alien ki banda’. 

William, kende ta presidente di FA, a bisa cu e silencio to- 
cante salud mental di hende homber ta un ‘crisis’, y a curasha 
fanaticonan di futbol pa puntra tocante nan amigo manera si 
nan ‘a kibra un man of un enkel’. 

William y su casa, Kate, a lobby pa miho tratamento pa prob- 
lema di salud mental. 



Alpinista Sherpa ta subi Mt. Everest pa di 23 biaha, kibrando record 


KATHMANDU, Nepal 
(AP) — Alpinista Sher- 
pa, Kami Rita, a subi Mt. 
Everest ayera pa di 23 bi- 
aha, kibrando su propio 
record pa e mayor canti- 
dad di ascenso na e cum- 
bre mundial. 

Rita a alcansa e cumbre cu 
otro alpinista ayera mainta, y 
tur di nan tabata a salbo, se- 
gun Gyanendra Shrestha, un 
oficial di gobierno Nepales 
na e campo base di e mon- 
taña. 


E dos colega mas cercano na 
Rita a subi e cumbre di 8,850 
meter 21 biaha cada un, pero 
tur dos a retira di alpinismo. 
“Ta mi profesion, pero na 
mes momento mi ta ponien- 
do un record nobo pa Nepal 
tambe”, Rita a bisa AP luna 
pasa prome cu subi e mon- 
taña. 

Rita, di 49 aña di edad, a subi 
Everest pa prome biaha na 
1994, y ta realisa e biahe casi 
tur aña desde esey, un di e 


hopi guianan Sherpa, kende 
nan experticio y habilidad ta 
vital pa siguridad y exito di e 
centenares di alpinista cu ta 
bay Nepal cada aña buscando 
pa para na cumbre di mundo. 

Su tata tabata entre e prome 
guianan Sherpa emplea pa 
yuda alpinista alcansa e cum- 
bre, y Rita a sigui den su 
paso y mas leu. Ademas di 
su casi dos dozijn di cumbre 
di Everest, Rita a seya varios 
otro cumbre cu ta entre e mas 
halto di mundo, incluyendo 
K2, Cho-Oyu, Manaslu y 
Lhotse. 

Rita tabata na e campo basa di 
Everest na 2015, ora cu un av- 
alancha a costa bida di 19 per- 
sona. Despues di e tragedia, 
el a cay bou presion familiar 
intenso pa retira di alpinismo, 
pero el a dicidi contra esaki. 

“Mi conoce Mt. Everest hopi 
bon, despues di a subi esaki 
22 biaha, pero na mes mo- 
mento mi sa cu por ta mi no 
lo bin bek”, el a bisa AP luna 


pasa. “Mi ta manera un sol- 
daat cu ta laga atras su casa, 
yiunan y famia pa bringa pa e 
orguyo di e pais.” 

Rita ta un defensor di otro 
guianan Sherpa, kende el a 
bisa no ta ricibi e reconoce- 
mento cu nan merece. E1 a 
bisa cu prome cu alpinistanan 
alcansa e cumbre pa saca nan 
potret anunciando nan exito, 
tin lunanan largo di trabou 
duro haci pa e Sherpa. E 
Sherpa ta esunnan cu ta cuida 
e campamentonan, hibando e 
carga riba nan lomba, cushi- 
nando cuminda y cargando 
tanki di oxigeno. 

Mas importante ainda, ta e 
Sherpa kende ta drecha cada 
aña e cabuyanan y trapi cu 
ta haci e ijs resbaladiso mas 
sigur pa centenares di al- 
pinista cu lo cana nan tras. 
“Sinembargo, ora e alpini- 
stanan aki alcansa e cumbre, 
unicamente nan nomber ta 
wordo subraya, y nada men- 
ciona tocante e trabou duro 
haci pa e Sherpa”, Rita a bisa 


luna pasa. 

E hendenan tribal Sherpa ta- 
bata mas tanto pastor di yak 
y comerciantenan bibando 
den profundo di Himalayas, 
te ora Nepal a habri su fron- 
tera den añanan 1950s. Nan 
stamina y familiaridad cu e 
montaña hopi lihe a haci nan 
guia y portero hopi busca. 

Diamars, tabata un team di 
guia Sherpa kende atrobe 
tabata e prome pa alcansa e 
cumbre di Everest e aña aki, 
completando nan trabou 
avansa di pone cabuya. 

41 team diferente cu un total 
di 378 alpinista a wordo per- 
miti pa subi Everest durante 
e temporada di ascenso e aña 
aki. Tin un cantidad igual di 
guia Nepales yudando nan 
alcansa e cumbre. 

Cada mei, tin usualmente 
apenas algun bentana di bon 
clima cerca di e cumbre, du- 
rante cual e alpinistanan por 
intenta alcansa e cumbre. 

‘San Nicolas merece un vision y ehecucion di parti di gobierno di Aruba’ 



ORANJESTAD - Nos por 
a tuma nota cu e actual 
gobierno MEP-POR-RED 
a haci e reapertura di e 
Oficina di Turismo na 
San Nicolas y tambe por 
a tende cu a anuncia un 
asina yama ‘Island Fest’ cu 
lo tuma over e actividad 
di ‘Carubian’ cu a wordo 
para door di e actual go- 
bierno pa mas cu un aña 
caba y tabata wordo con- 
sidera e unico actividad 
cu tabata atrae un canti- 
dad minimo di turista se- 
manalmente. 

Realidad ta cu un actividad 
manera ‘Island Fest’ cu lo 
tuma logra cada tanto siman 
no por atrae e cantidad di 
turista cu SN mester locual 
e ‘Carubian’ tampoco tabata 
logra pero a lo menos cu ‘Ca- 
rubian’ tabata semanalmente. 
Awor e pregunta ta keda riba 
mesa: Kico San Nicolas mes- 
ter pa forsa un movecion di 
turista cu lo pasa tempo den 
Centro comercial/turistico di 
San Nicolas cu lo causa un 
inversion den proyecto pa e 
turista y tambe e necesidad- 
nan local? 

PPA lo purba contesta e pre- 
gunta aki un bes mas!! Den 
e articulo aki PPA ta pone e 
accento riba un desaroyo di 
Turismo/comercial y nos lo 
bin bek riba otro desaroyo 
den otro articulo. 
Vision/masterplan/agen- 
da: 

San Nicolas merece un vi- 
sion esta un c Masterplan’ 
cu ta reconoce e rol cu San 
Nicolas por hunga den un 
futuro cercano tanto riba 
tereno di Turismo como riba 
otro tereno cual lo diversifica 
e economia di San Nicolas y 
vecindario. Te dia di awe PPA 
no a tuma nota cu ningun 
gobierno ni esun cu a caba di 
wordo manda cas pa pueblo 
di Aruba (AVP!) Ni e gobi- 
erno actual no a presenta un 
Masterplan conteniendo un 
vision como tal. Mayoria idea 
cu ta wordo presenta ta mas 
tanto ideanan c ad hoc’ cu a 
tuma over diripiente!! 
Gobierno por mercadea e 
otro banda.... 4 San Nicolas 
our caribbean town’! 

PPA ta convenci pa añanan cu 
si uza e historia di San Nico- 
las como un ciudad cu tabata 
tin un historia ‘multicultural’ 
pa uza esaki...den futuro 
esaki lo expande e producto 
Aruba positivamente. 

Sitio pa bishita p’ariba di 
brug: 


Na prome luga lo mester 
apunta cierto sitio cu turista 
lo por bishita pa medio di 
transportacion publico cual 
sitionan gobierno mester ga- 
rantisa na tur momento cu 
nan ta den un situacion bon 
a menos cu nan ta cay bou di 
un instancia priva. 

Re na SN gobierno lo por 
combersa cu e comision 
di Weg Seroe Pretoe cu ta 
decora tur añanan pa Pasco 
pa mantene e sitio ey den 
condicion(gobierno lo por 
yuda!) pa e sitio ey por 
wordo bishita pa turista. Por 
permiti un 3 of 4 artista. en- 
trepreneur pa bende articulo 
(made in Aruba/SN) for di 
e sitionan ey. Gobierno por 
contribui dunando e grupo 
aki nan permisonan rapida- 
mente!! 

Gobierno por papia cu e in- 
stancia cu ta cay bou di Misa 
Catolico pa asina regla cu tur- 
istanan cu desea esaki lo por 
bishita e sitio aki tambe na 
Weg Seroe Preto. 

Gobierno lo por ‘upgrade’ e 
bunker na Juana Morto algo 
cu tur gobierno a keda de- 
hado pa haci pa hopi aña aki 
tambe ora cu e sitio wordo 
drecha, gobierno por permiti 
un cantidad di artista/entre- 
preneur por bende nan ar- 
ticulonan/souvenir etc. for di 
e sitio aki. Asina lo tin sitio 
tambe for di brug bay pariba 
cu merece atencion di parti di 
gobierno di Aruba. 
Transportacion publico 
pa e turista !! 

Gobierno/Ministro di Trans- 
porte Minister Chris Romer 
lopor pone disponibel 12/15 
vergunning O y T pa ciu- 
dadano cu ta desea di inicia 
un compania propio pa of- 
rece turista ‘Tour’ na e turista 
‘strictamente’ parti pariba 
di nos Isla esta di brug pa- 

riba.esunnan cu lo 

ricibi e Vergunning’ aki lo 
wordo permiti pa bay sea na 
e hotelnan of na nos haf pa 
busca nan clientenan pero 
nan Tour mag di tuma luga 
parti p’ariba di nos Isla p.e. 
pariba di Spaans Lagoen etc. 
Gobierno lo mester pone un 

condicion si.esta cu e ve- 

hiculo cu cual ta transporta e 
turista aki lo mester ta un ve- 
hiculo completamente turis- 

tico.p.e. un bus bieu, un 

vehiculo bieu di brandweer, 
un trolley riba wheel etc. 
etc. y cu lo mag di haci pro- 
paganda riba e busnan aki pa 
negoshinan situa parti pariba 
di nos Isla. 


Comprende bon e vehicu- 
lonan turistico aki lo crea un 
‘ambiente special’ ora nan 
ta move parti pariba di nos 
Isla y tur lo ricibi tambe e 
condicion cu nan lo mester 
pasa p.e. Un ora minimal cu 
nan clientenan den Centro 
Comercial/turistico di San 
Nicolas. Si un vehiculo asina 
tin ‘seating capacity’ pa en- 
tre 40 persona y nan logra un 
capacidad di 70% cual ta p.e. 
28 persona pa vehiculo esaki 
lo nifica cu diariamente lo 
tin 15 bes 28 cual lo tin 420 
turista y algun compania ki- 
sas lo por logra dos tour pa 
dia. Esaki lo contribui cu 4 en- 
trepreneur’ cu ta duda kico ta 
prome e ‘galiña of e webo’ lo 
por tuma decision 
Atardi pa Anochi lo por of- 
rece un Tour di ‘The other 
side by night’ of 'Meet the 
people ....! Etc. 

Fondo di garantia desar- 
oyo p’ariba di brug !! 

Gobierno por pone un fon- 
do disponibel como c fondo 
di garantia desaroyo p’ariba 
di Brug’ pa fondo cu entre- 
preneur cual nan proyecto 
wordo evalua y e resultado ta 
cu ta projecto lo ta Tactible 
economicamente’. Hopi vez 
e ‘entrepreneur’ no ta logra 
fmancia na Banconan paso- 
bra kisas e ‘entrepreneur’ no 
tin suficiente fmancia propio 
y propiedad pa uza como 
garantia cual ta pone cu e 
proyecto no por continua. 
Den caso cu gobierno para 
garantia pa un cierto cantidad 
di proyecto p.e. lOOproyecto 
cual lo tin un maximo finan- 
ciero di p.e. f. 300.000. E re- 
sponsabilidad pa un proyecto 
cu no logra of fracasa lo keda 
pa e 'entrepreneur’ esta en- 
tre e entrepreneur y e fondo 
fmanciero e momento ey 
pero e 'entrepreneur’ a haya 
e oportunidad pa ehecuta un 
soño esta un proyecto chiki- 
to. 

Pa esunnan cu critica e idea 
aki PPA kier pone masha cla 
cu Aruba den pasado a para 
garantia pa proyecto hotelero 

di miyones.aki ta trata 

‘entrepreneur local’ y e meta 
pa logra desaroyo comercial/ 
turistico di pariba di Brug/ 
San Nicolas den e caso aki. 

Crea un curason econom- 
ico/turistico na San Nico- 
las: 

Lo mester stimula un cu- 
rason comercial/turistico na 
San Nicolas. PPA ta mira 
esaki posibel door di stimu- 


la cu lo tin p.e. 3 restaurant 
di nivel banda di otro p.e. 
Oneils Kitchen, un Uncle 
Louis restaurant y un res- 
taurant den ex all Electric/ex 

Benito’s.for di eynan lo 

sigui un desaroyo comercial/ 
turistico yama conoci den 
Centro di San Nicolas !!. 

Museum cu raiz na histo- 
ria di San Nicolas !! 

San Nicolas tin algun Muse- 
um cu ultimo tempo ta wor- 
do mercadea pero na nos hu- 
milde parecer No suficiente- 
mente. PPA ta di opinion cu 
San Nicolas merece un Mu- 
seum cu ta mara na e historia 
Multicultural di San Nicolas 
como parti di e producto total 
turistico di pais Aruba. 

PPA a propone un proyecto 
cu nos a yama; ‘Museum 
historico multicultural c San 
Nicolas Historical & Mul- 
ticultural Museum’ cu lo 
encera: 

1. Sala di recepcion am- 
plio... 

2. Sala dos dedica na e 
prome famianan Arubiano 
biba na San Nicolas (1800 pa 
1875)!! 

3. Sala dos dedica na e 
periodo di Phosphaat (1876 
pa 1914) 

4. Sala tres dedica na e 

periodo di e refmeria Lago 

Oil & Transport COMPANY 
y e companianan cu a sigui 
nan(1920 pa 1986....1992 pa- 
dilanti etc.) 

5. Sala cuatro dedica na 

e migrantenan cu a contribui 
na desaroyo di San Nicolas 
y Aruba y isla/paisnan for di 
unda nan a bin!! 

6. Sala 5 dedica na 

diferente vision/idea pa San 
Nicolas den futuro. 

Un proyecto asina lo dem- 
ostra cu pais Aruba ta recon- 
oce e capitulo den su historia 
Arubano unda a conoce un 
movecion economico grandi 


cu contribucion di e migran- 
te di diferente caminda di 
mundo iniciando cu Caribe!. 

Un mercado di fruta y 
pesca!! 

Por construi bek un Mercado 
di c fruta y pesca’ den centro 
di San Nicolas !! 

Algun projecto hotelero 
pero basa riba nos mer- 
cado laboral! 

PPA ta keda di opinion cu 
San Nicolas of pariba di Brug 
tambe tin derecho riba un of 
mas hotel. Hasta den vision 
di PPA nos ta kere den un 
International Golfcourse den 
Colony mara na algun hotel 
cu lo mester ta mara na un 
maximo y strictamente basa 
riba e Mercado laboral Aru- 
bano. Aki PPA ta referi na 2 
of 3 hotel 4/5 star y un hotel 
cu lo mester ta mara na un 
SPA internacional! PPA ta 
bolbe accentua tur esaki basa 
riba nos Mercado laboral su 
espacio !! Ora no tin espacio 
no ta duna permiso como tal. 
PPA a referi na e posibilidad 
di drecha Don Bosco School 
debidamente pa despues 
muda e grupo di studiante cu 
actualmente ta den ex Princ- 
es Christina School pa Don 
Bosco School y despues con- 
strui un Hotel pa Deporte 
den e actual school di Princ- 
es Christina acompaña cu 
un ‘comision strategico’ cu 
representacion di: YMCA, 
ASU, Piscina SN y Piscina 
Savaneta y SN Bussiness As- 
sociation cu lo mester garan- 
tisa e uzo optimal di e Hotel 
pa Deporte cu lo impacta San 
Nicolas economicamente. 

PPA kier accentua cu nos lo 
bin bek den otro articulo riba 
otro posibel desaroyo com- 
ercial/turistico/Industrial cu 
lo por contribui na desaroyo 
di San Nicolas. 

Parlamentario Mervin Wyatt-Ras (AVP): 

‘Inflacion tin su impacto social’ 



ORANJESTAD - Parla- 
mentario Mervin Wyatt- 
Ras ta expresa cu e anun- 
cio di e minister di Asun- 
tonan Social y Labor en- 
cuanto e subida di 3 % di 
salario minimo no ta coy 
gaba mirando e situacion 
dificil cu nos hendenan ta 
aden dor di inflacion cu e 
gobierno a crea dor di tan- 
tisimo medida y subida di 
prijsnan di cuminda, mer- 
cancia, bebida, awa, cori- 
ente, gasolin etc. 

E gobierno aki a gaña cu tin 
mega debe pa por hustifica e 
debe cu nan mes a haci ya for 
di principio di gobernacion 
di 130 miyon florin, pa nan 
por nombra un cantidad di 
personal, haci gastonan halto 
di luho, etc. CAft mes a con- 
stata subida di personal den 
presupuesto. E medidanan y 
subida di prijsnan ta haci cu 
ta saca hopi mas placa for di 
cartera di nos ciudadanonan. 
E crisisheffmg, e ley di im- 
puesto, subida di prijs di awa 
y coriente, gasolin, prijs di 
comestibel ta trece cu ne cu 
costo di bida a bira caro. 
Centraal Buro voor de 
Statistiek ta indica cu e 
“bestaansminimum” di nos 
ciudadanonan a subi. Esta e 
minimo di entrada pa por tin 
un bida digno a subi. Gas- 
tonan di famia a subi den 


menos cu 2 aña cu casi 400 
florin pa luna, locual ta core- 
sponde cu mas o menos 5000 
florin pa aña. Pa hende cu ta 
biba su so e gastonan a subi 
cu 200 florin pa luna, loke ta 
2400 pa aña. 

Banco Central ta trece pa- 
dilanti cu dor di e inflacion 
acumulativo di 2018 y 2019 
tin un perdida di compra di 
mas cu 10%. E aumento di 
prijs di comestibel ta halto. 
“Over the last 12 months 
Food and Catering Services 
has increased by 10.5%. Food 
at home index showed in- 
crease of 12.4 %. 

Potatoes and other tubers 
index has increased by 
34.9%. 

E aumento di prijsnan ta di 
tal forma cu nos hendenan 
no por mas. Ora bo drenta 
cualkier supermercado nos 
hendenan ta keha sea di cual 
salario cu ta. Nan ta expresa 
cu e situacion ta hopi dificil. 
Mamanan cu tin un salario 
minimo cu tin cu manda nan 
yiunan scol cu tin cu cum- 
pra tur cos pa scol etc. no por 
kom rond. No por cumpra 
p.e. yoghurt mas, ni tur fruta, 
berdura y otro cumindanan 
necesario. Esaki ta un concer- 
ni di nos y nos partido a mar- 
cha cu tur cu no ta contento 
y a entrega un manifiesto na 


gobierno. 

Ta logico pues cu emplead- 
onan ta pidi subida di salario. 
Pero e subida cu 3% lo no 
yuda e trahado paso e lo no 
cubri su gastonan mensual 
y lo pone mas presion riba 
comerciantenan cu lo cobra 
esaki den nan producto of 
servicionan. Ta preocupante 
alabes paso dunadonan di 
trabou no tin suficiente placa 
pa paga nan empleadonan y 
ta haya nan mes ta kita nan y 
hasta cera negoshi. 

Mientrastanto e gobierno aki 
no ta buscando solucion eco- 
nomico. E asunto di Citgo 
ta tranca y minister Evelyn 
Wever-Croes a anuncia cu e 
ta bay Washington y lo mes- 
ter tin un deadline pa cu re- 
fineria. 

Minister Dangui ta men- 
ciona cu nos lo mester pensa 
riba plan b den caso refmeria 
no ta un opcion mas. Segun 
Wyatt-Ras e gobierno aki 
specialmente e ministro pres- 
idente no a haci nada bisto pa 
lucha pa mantene e refmeria. 
Awor dor cu nos hendenan 
no ta soporta e situacion e ta 
core bula bay pa wak kico e 
por haci. Ademas e ta den un 
dilema entre pone un hotel 
na San Nicolas y mantene 
un refmeria. Esaki dor cu tin 


miembronan di su coalicion 
ta contra di e refmeria. Wy- 
att-Ras ta di opinion cu sola- 
mente turismo como pilar 
economico pa Aruba no ta 
suficiente paso nos no por 
depende solamente di tur- 
ismo. 

Na varios ocasion tabatin 
diferente conferencia/re- 
union cu esey a wordo bisa. 
Turismo ta un pilar vulner- 
able. Nos ta depende di dje 
pa añanan y nos ta dependi- 
endo di dje pero cualkier cos 
cu pasa of problemanan cu 
surgi na nos pais, nos lo sinti 
efectonan den nos turismo. 
P’esey nos mester sondea 
otro posibilidadnan. E otro 
pilar segun e gobierno aki lo 
ta cannabis. Encuanto can- 
nabis tin hopi discusion den 
coalicion. Tin ta pro pa e uzo 
medicinal y otro kier uzo 
recreacional tambe. E pilar 
economico cu ta di energia 
solvable cu gobierno anterior 
a traha na dje, e gobierno aki 
no a continua cu e vision aki. 
Nan kier te hasta cera TNO. 
Hecho ta cu na e momen- 
tonan aki hopi hende a perde 
trabou. Mama y tatanan no 
tin pan pa pone riba mesa di 
nan famia. Awor aki tin un 
berdadero crisis. No tempo 
di AVP paso tempo di AVP 
tur hende tabatin trabou. 


E situacion aki sigur tin su 
refleho ariba e sector social. 
Pasobra ora bo tin un canti- 
dad di famia cu no por pone 
pan ariba nan mesa dor cu 
nan a perde trabou y dor cu 
nan salario no ta yega pa mo- 
tibo di aumento di prijsnan 
y aumento di costo di bida, 
esaki tin su impacto social. 
Desempleo y preocupacion 
pa subida di costo di bida ta 
trece stress cu ne y stress den 
famia, problema den pareha, 
problema cu y entre yiunan, 
etc. 

Ademas por tin combinacion 
di problemanan hunto cu 
uzo di alcohol y substancian- 
an. Tur esaki ta pone cu awor 
si nos ta haya nos den un ber- 
dadero crisis social. Nos ta 
awor aki na un crusada unda 
gobierno en berdad mester 
bisa kico nan kier cu pais 
Aruba y Wyatt-Ras ta haya cu 
djis bisa cu mester tuma un 
decision fmal pa cu Citgo no 
ta e forma di anda cu preocu- 
pacion di nos hendenan. 

Ta fresco den nos memoria 
con e minister di Asuntonan 
Social y Labor a priminti den 
campaña cu e lo zorg pa tra- 
bou den Citgo pero na luga 
cu nos hendenan a haya tra- 
bou, nan a wordo kita for di 
trabou. E gobierno aki mester 
stop di gaña y stop di discuti 
cu otro. Gobierno na luga di 
dal un stap padilanti y otro 
patras mester tuma accion 
berdadero pa mehora e situa- 
cion di nos famianan. 

Por pone cuanto placa cu 
kier pa fondo di crisis social 
pero si nos hendenan no tin 
placa pa pone pan ariba mesa 
di nan famia e problemanan 
social lo crece. 

Gobierno mester stop di pri- 
minti y gaña pueblo y bin cu 
solucionnan berdadero. 

Por menciona abuso di mu- 
cha. Gobierno a gaña cu nada 
no a ser haci dor di gobierno 
anterior, mientras esaki no ta 
berdad y awor aki cu gobier- 
no a priminti cantidad di cos 
tin mas caso di abuso di mu- 
cha cu nunca. 

Mescos cu e ley di castigo 
minimo cu te ainda no a ser 
pasa. A pone un stap dilanti 
y a bin bek patras. Asina no 
a cumpli cu tur loke a ser 
priminti. Si cos sigui asina si 
menciona e asunto di peti- 
cion pa asilo no pais lo ta den 
un berdadero crisis ocasiona 
dor di e ministernan y gobi- 
erno di crisis. 

Rocco Tjon (MEP): 

‘Fraccion di MEP cu amienda riba concepto di Ley di 
supervision financiero temporal’ 



ORANJESTAD - Esaki 
ta un ley sumamente im- 
portante pa pais Aruba. E 
importancia tin di haber 
cu aspectonan di credibi- 
lidad financiero interna- 
cionalmente, e por duna 
un base legal na palabra- 
cionnan haci pa yega na 
finanzas duradero, pero 
tambe e ta toca aspec- 
tonan constitucional y nos 
autonomia financiero. 

Origen di e ley di supervi- 
sion financiero temporal 

Mirando e importancia di e 
ley aki, nos lo estrena 5 clip 
informativo pa duna splica- 
cion na pueblo riba e con- 
cepto di ley di supervision 
financiero temporal. 

Koninklijk besluit 

no.20467 

E origen di e ley di supervi- 
sion financiero temporal ta 
data bek di 2014. Ta na 2014 
cu Gobierno di Reino a duna 
sr. Mike Eman un Konin- 
klijk Besluit pa ‘ondeugdelijk 
bestuur’. Specificamente por 


lesa bek den e decreto aki cu 
Gobierno di Reino ta bisa cu 
cifranan cu tabata wordo pre- 
senta den e presupuesto ta- 
bata irrealistico. Por lesa bek 
den e decreto tambe cu no ta 
Gobierno di Reino so a con- 
stata esaki, pero IMF y Raad 
van Advies tambe a constata 
esaki. 

Protocol 2 mei 2015 

Debi na e decreto menciona 
Gabinete Eman 2 a firma un 
protocol riba 2 di mei 2015, 
den cual nan a bay di acu- 
erdo pa bin cu un organo di 
supervision. E organo aki nos 
conoce awe bou e nomber di 
CAFT. A pesar cu Raad van 
Advies a bisa den nan conse- 
ho riba e ley original di 2015 
cu e ta empugna cu nos Con- 
stitucion y nos Statuut, Frac- 
cion di AVP den Parlamento 
e tempo ey a vota na fabor di 
e ley aki, y de facto entrega 
nos autonomia fmanciero. 

Pa conclui 

Den e siguiente clip y articulo 
nos lo elabora riba e conseho 


nvep mep 


ep 


di Raad van Advies riba e ley 
di 2015 y tambe splica con e 
organo di supervision y Hu- 
landa a funciona for di 2015 
te cu 2017. 


E topico aki ta sumamente 
importante pa nos pueblo y 
e dushi pida baranca aki. Ta 
p’esey nos ta percura pa in- 
forma pueblo debidamente. 
No laga nos pais wordo di- 


vidi, ban uni, pa asina con- 
forme e maneho di Gabinete 
Wever-Croes nos recupera 
nos autonomia fmanciero. 


Prome Minister Evelyn Wever-Croes: 

‘Cada famia ta un ekipo cu por enfrenta e retonan cu ta encontra’ 


ORANJESTAD - Mun- 
do ayera a celebra Dia di 
Famia. Ora cu nos ta pa- 
pia di famia, di biaha nos 
ta ilustra den nos mente 
un tata, un mama, yiunan, 
welo y wela, omo y tan- 
tanan, nietonan. Nos ta 
pensa riba recuerdonan 
di momentonan comparti, 


riba fiestanan, comemen- 
to hunto tur diadomingo, 
biahenan hunto ta hasta 
riba e momentonan dificil 
cu cada famia ta enfrenta. 

E famia ta e prome pilar di 
tur sociedad, e luga na unda 
nos ta crece y wordo forma 
como homber y muhenan. 


E famia ta e prome instituto 
na unda nos ta wordo educa 
y nos ta siña e balor y prin- 
cipionan moral. E famia ta e 
prome union na unda nos ta 
siña stima otro y ta forma la- 
sonan mas profundo. E famia 
ta e prome ambiente na unda 
un mucha ta experimenta 
amor y ta crece cu confiansa 


y siguridad den un mundo 
demasiado agita. E famia ta 
e espacio unda cu e vocacion 
di sirbi otro, solidaridad cu 
otro, responsabilidad un cu 
otro, tolerancia, honestidad, 
respet y tur norma y balornan 
ta wordo funda y inculca. E 
famia ta e laso na unda cada 
un persona ta central. 


Desde comienso di goberna- 
cion, Gabinete Wever-Croes 
a dicidi di pone e ser humano 
central den e gobernacion 
aki, pa asina cambia e enfoke 
di e decisionnan di Gobierno 
y pone mas enfasis riba cada 
persona cu ta biba riba nos 
isla. Prome Minister Evelyn 
Wever-Croes, cu esaki den 
mente, a declara aña 2019 
como Aña di Famia y Cuido 
di nos Muchanan. 

Cu ocasion di Dia Inter- 
nacional di Famia, laga nos 
tur brasa nos famia y haci 
promesanan di nobo cu nos 
lo cuida di otro. Como famia 
nos tur mester tin e meta pa 
e fundeshi familiar y e bal- 
ornan universal engrandece, 
y alabes haci e base entre 
famianan, amistadnan y cole- 
gialidad bira mas fuerte. Cada 
famia ta un ekipo cu por en- 
frenta e retonan cu cada famia 
ta encontra. Un fundeshi so- 
lido di un famia solido por 
yuda nos generacionnan bira 
exitoso den bida. 

Wever-Croes y famia ta spera 
pueblo di Aruba a pasa un Fe- 
liz Dia di Famia. 

Prome minister Evelyn Wever-Croes: 

Reunionnan tabata sumamente intenso, pero tambe fructifero y positivo 



ORANJESTAD - Durante 
di e bishita di prome min- 
ister Evelyn Wever-Croes 
na Merca el a atende un 
total di 16 reunion cu e ta 
considera di tawata suma- 
mente fructifero. 

Prome minister Evelyn Wev- 
er-Croes a expresa su sat- 
isfaccion con e reunionnan 
den conhunto cu Embahador 
di Reino y Premier di Corsou 
Eugene Rhuggenaath, a bay 
dialuna y diamars na Wash- 
ington. E mandatario ta bisa 
cu a toca tres tema importante 
cu a wordo cubri ta: E situa- 
cion na Venezuela; Refmeria; 
y Desaroyo Economico. 

E situacion na Venezuela: 


Tocante e situacion na Ven- 
ezuela y e situacion humani- 
tario, e Premiernan a reuni 
cu; representante di USA 
International Development 
Agency (USAID), Bon- 
nie Glick; cu representante 
di State Department Elliott 
Abrams; Under Secretary di 
State Department señor Da- 
vid Hale; Secretario General 
di Organization for Ameri- 
can States (OAS) Luis Al- 
magro; Deputy National Se- 
curity Advisor. Temanan trata 
tawata e crisis di Venezuela y 
e efecto cu esaki tin riba nos 
paisnan; e tema humanitario; 
tema di salud; tema di siguri- 
dad. Prome Minister a duna 
di conoce cu di e reunionnan 
aki a ricibi hopi informacion 




y palabracionnan importante 
a wordo haci con pa sigui den 
e tereno aki y unda di parti di 
administracion Mericano por 
yuda den e retonan aki. 

Refineria: 

E reunionnan pa atende cu e 
tema di refmeria a tuma luga 
na State Department como 
tambe separadamente na 
OFAC y fmalmente a reuni 
tambe cu Under Secretary 
of Treasury Sigal Mandelk- 
er riba e tema di licencia cu 
Citgo a haya recientemente. 
Aki prome minister ta indica 
cu a bin mas claridad riba e li- 
cencia aki cu internamente lo 
wordo discuti y analisa inten- 
sivamente prome cu defmi e 
siguiente paso cu gobierno lo 


tuma. Informacionnan nobo 
a wordo treci dilanti cu go- 
bierno no tawata tin prome. 
Tambe, a haya indicacion cu 
e informacionnan cu Citgo 
a duna no tawata completa- 
mente corecto. 

“Mi kier tuma tempo pa in- 
ternamente na un forma 
responsabel evalua tur in- 
formacion prome cu defini 
e siguiente pasonan. E bon 
noticia cu a sali afo ta cu si 
Aruba mes tuma over e re- 
fmeria y specialmente e ter- 
minal, e ora lo no tin prob- 
lema cu OFAC pa esaki. E 
problema di refmeria nos no 
por a solucion’e ainda, pero 
nos ta riba e bon caminda si”, 
Prome Minister a enfatisa. 




Desaroyo economico: 

Reunionnan cu Camara di 
Comercio na Merca y cu 
varios grupo di Banco Mun- 
dial (World Bank) pa yuda 
nos riba e tema di desaroyo 
economico di nos pais tambe 
tawata hopi fructifero. Prome 
Minister a presenta e vision 
economico cu Minister di 
Economia y gobierno di Aru- 
ba a presenta recientemente. 
Ambos instituto a keda hopi 
interesa. A haci varios con- 
tacto pa sigui negociacionnan 
y pa hunto busca inversioni- 
stanan pa inverti den nos eco- 
nomia di Aruba y Corsou. 

Aparta tambe a reuni cu ‘Do- 
ing Business Team’ di Banco 
Mundial, cu tin un proyecto 
hopi interesante pa yuda 
paisnan haci nan sistema mas 
facil y agil. Esaki lo ta un gran 
beneficio pa comerciantenan 
haci negoshi na Aruba. Pa 
lanta un negoshi y tur e bu- 
rocracia con pa atende cu ne- 
goshi. Esaki na Aruba ta un 
reto cu ta wordo atendi cu ne. 
A haci cierto palabracionnan 
tambe riba e topico aki. 

Finalmente, a haci un bishita 
na congreso pa reuni cu al- 
gun miembro di congreso 
caminda a bolbe trece dilanti 
e efecto y impacto cu e cri- 
sis migratorio tin pa Aruba 
y Corsou. Comprension di 
parti di Congresistanan Mer- 
icano a wordo demostra pa cu 
e tema aki. 

“Mi ta mira atras riba dos 
dia di trabou sumamente in- 
tenso pero tambe sumamente 
fructifero y positivo. Indud- 
ablemente e hecho cu nos a 
haci esaki hunto cu Corsou a 
duna mas forsa tras di e infor- 
macion y preocupacionnan 
cu nos a trece padilanti. Es- 
aki tambe a haci nos trabou 
en conhunto na Washington 
mas exitoso”, prome minister 
Evelyn Wever-Croes a fmali- 
sa bisando. 

Apertura “Caribbean Ties” Aruba diaranson dia 
22 di mei 2019 na Museo Arqueologico 


ORANJESTAD - Museo Arkeologico, 
Fundacion 1403, NEXUS1492 y Ministe- 
rio di Cultura tin e honor y placer pa in- 
vita un y tur pa e apertura di e exposicion 
internacional “Caribbean Ties” Aruba. 
Dia 4 di mei a habri e prome exposicion 
internacional di “Caribbean Ties” na 
Republica Dominicana, y ta sigui habri 
e exposicion aki na diferente isla den Ca- 
ribe durante e luna di mei, di cual e aper- 
tura di Aruba lo tuma luga diaranson dia 
22 di mei pa 6.30or di anochi na Museo 
Arkeologico Aruba na Schelpstraat 42. 

E exposicion Caribbean Ties ta un colabora- 
cion entre e proyecto NEXUS 1492 y dife- 
rente instancia di diferente pais den region 
Caribe, como tambe cu Museon na Hulanda. 
E proyecto di investigacion importante NEX- 
US 1942 di Universdidad di Leiden a haci cu 
diferente instancia den paisnan den Caribe, 
di cual entre otro NAMA di Aruba, a haya e 
oportunidad unico pa haci investigacionnan 
profundo, cu profesionalnan den diferente 
ramo di experticio y a duna e accesibilidad na 
metodonan di investigacion cu normalmente 
ta fuera di alcance di Aruba. E proyecto di 
NEXUS 1492 tabata dirigi riba e historia in- 
digena di e paisnan Caribense aki di e periodo 
prome cu Columbus pa asina por conta e his- 
toria Amerindio for di punto di bista di e hen- 
denan indigena y no manera cu nos conoce 
for di buki di historia skirbi for di punto di 
bista di e Europeanonan. 

For di e investigacionnan aki a sali hopi infor- 
macionnan y a nace e idea pa bin cu un ex- 


posicion internacional temporario cu lo habri 
e aña aki den e luna di mei rond di e fecha di 
Dia Internacional di Museo, cual ta 18 di mei, 
na diferente pais den Caribe cu a participa 
den e proyecto NEXUS 1492 pa asina mustra 
publico algun di e resultadonan di e investiga- 
cionnan aki, y subraya tambe tur e similari- 
dadnan cu tin den Caribe cu ta un resultado 
di nos herencia comparti (‘shared heritage’). 
Pues e idea pa “Caribbean Ties/ Lasonan Ca- 
ribense” a nace y ta birando un realidad. 

NAMA y F1403 ya for di hopi aña tabata tin 
un idea pa bin cu un ‘traveling exhibit’ tem- 
porario den Caribe cu e mesun enfoke, y na 
aña 2012 a organisa un Think Tank hopi exi- 
toso na cual diferente partner den e region 
di Caribe a participa y a brainstorm hunto 
pa ideanan con un exposicion asina lo mes- 
ter ta hinca den otro y con e lo por funciona 
pa diferente pais den Caribe. Tord Cultural 
Resources’ a guia esaki y a produci un rap- 
port cu e resultadonan di e Think Tank aki, 
pues NEXUS 1492 un uni forsa cu NAMA 
y F1403 y entre otro e rapport aki a yuda pa 
yega na un concepto pa e exposicion “Carib- 
bean Ties/ Lasonan Caribense”. 

Museo Arkeologico Nacional Aruba, Funda- 
cion 1403, NEXUS1492 y Ministerio di Cul- 
tura cordialmente ta invita henter pueblo di 
Aruba pa e apertura di “Caribbean Ties” Aru- 
ba riba diaranson dia 22 di mei proximo. Keda 
pendiente pa mas informacion tocante e ex- 
posicion aki! Sigui nos riba facebook Archeo, 
National Archaeological Museum Aruba y 
Fundacion 1403. 




Centrale Bank van Aruba 


Gerencia y personal di Centrale Bank van Aruba ta cumpli cu e tnsto deber di 
anuncia fayecimento di 

ILIENE YVONNE TROMP 

Yiu muher stima di nos colega Yvonne Tromp-Ferdinand y esposo Luis, mama 
di Abikeila, y ruman srima di Eugene, Louigene y Louionne. 

Nos ta extende nos mas sincero condolencia na Yvonne, Luis, Abikeila, 
Eugene, Louigene, Louionne, y demas famia. 

Cu Iliene sosega na paz. 

Selzlor ta mi wardador mi no tin falta di nada 
den cunucu di yerba berde e ta pone mi sosega. 
E ta hibami na awa tranquil pa mi bolbe halzla 
forsa. 





Dios ta nos refugio, 

E ta nos fortalesa, 

E1 a resulta un yudador den mester. 
Salmo 46:1 





^enor ta mi wardador, mim tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsaQ 
Salmo: 23 


Cu dolor na nos Curazon pero conforme cu 
boluntad di Senjor nos ta anuncia fayecimento 
di: 




ii 


i 


Faustina Maria Tromp-Boekhoudt 
mihor conoci Maria, Machi 

Na nomber di 

yuinan : Mirto Tromp y Esposa Francia Tamayo Lopez 
InesTrimon yEsposo EddyTrimon. 
+Ruben Tromp 

Swinda Yarzagaray y Esposo Orvin 
Yarzagaray 

Oscar Tromp y Janise Hernandez 
Nita Eckmeyer y Esposo Franklin 

Eckmeyer 
Nietonan y Nietanan: 

Rudy, Naomi, Johua, Tania, Valerie, Cedric, Valeria, 

Fritzgerald, Charles-David, Jeandré, Eldrick, Kymberley, Jason. 

Bisa Nieto y Bisa Nieta : 

Jayden, Jayvienne, Naómar, Rexienne. 

Rumannan : 

Sr.Alejandro IzBibiEBoekhoudt y Sra. Ifna Boekhoudt Nivelac y 
famia 

+Sra. Jacintha y +Sr. Pedrito Kelly y famia 
+Sr. Julio Boekhoudt y famia 
Sr. Ruben y Sra. Ludwina Boekhoudt y famia 
Sra. Dora y Sr. Mario Boekhoudt y famia 
Sra. Lucia Dijkhoff y +Sr. Thomas Dijkhoff 
Sra. Annie y Nooi Tromp yfamia 
Sra. Emma y Sr. Bebe Boekhoudt y famia 
Sr. Edwin Boekhoudt y Sra. Daisy Ras y famia 

Swa /cuña: 

Catarina y Carlito Sanchez y famia 
TonyyEdith Trompyfamia 
Su bon amiga di cas Ija Luidens 

Sobrino / Sobrinanan y demas Famia : 

Tromp, Trimon,Boekhoudt, Yarzagaray, Hernandez, Eckmeyer, 
Nuñez, Nivelac, 

Kelly, Maduro, Ras, Dijkhoff, Sanchez, Ramos, De lange, Tamayo 
lopez, Vrolijk, Bijlhout. Henriquez 

Gradicimento grandi pa: 

Tur verpleester, broeder y vrijwilligers nan di Hospice Atardi. 

Acto di condolencia lo tuma lugar na Aurora Funeral Home 16 
Mei 2019 for di 7or te cu 9or di anochi 

Ta invita famia y conocir nan pa acto di entierro cual lo tuma 
lugar 17 Mei 2019 saliendo for di Aurora Funeral Home pa 
misa Santa Anna na Noord. For di 2or pa 4or di atardi e 
restonan mortal di nos difunto stima lo ta reposa den misa. 
Despues lo sali pa Santana Catholico na Noord. 

Nos ta pidi disculpa si nos por a lubida un of otro famia den nos 
tristesa. 

Nos ta lamenta cu despues di entierro nos no por ricibi bishita 
di condolencia na cas. 

Embes di krans of flor lo tin un box desponibel pa un bon causa 


Cu dolor na nos curason nos ta anuncia 
fayecimento di nos ser keri: 



Cadencia Pierre 

Mihor conoci como DCadensD 
*01-05-1948 - [03-05-2019 

Acto di entiero lo wordo anuncia despues 





Mi ke alabá SEÑOR tur tempo, 

Su alabanza lo no kita fod mi boca, 
Mi alma ta gloria den SEÑOR, 

Laga humildenan bin tende y gosa. 
Canta grandesa di SEÑOR huntu cu mi, 
ban alabá SU Nomber tur huntu! 
Salmo 34 

Cu dolor na nos curason pero conforme 
cu Boluntad di Señor nos ta anuncia 
fayecimento di nos ser keri: 



Sra. Angelica Dubero 

*02-l 1-1927 - E14-05-2019 

Acto di entiero lo wordo anuncia despues 


□Be a Unicorn 
Embrace your uniqueness. 

Stay true to you. 

Believe in miracles. 

Sparkle from within. 

Enjoy the journeyQ 

Cu inmenso tristeza y dolor na nos curason, 
Nos ta anuncia fayecimento di nos querida 



lliene Yvonne Tromp 

* 15 - 02-1988 - □! 2 - 05-2019 

Na nomber di su: 

Yiu muherstima: Abikeila 

Tata: Luis Tromp 

Mama: Yvonne Tromp-Ferdinand 

Rumannan: Eugene y Xiomara 

Louionne 
Louigene 

Wela: Claudia (Ma- Dora) Tromp-Lampe 
Partner: Joshua Kelkboom 

Prima stima manera ruman: 

Fabiélka y Farley Adoptie 

Subrino y subrina: Eluzai y Amalia 

Tanta y omonan: 

Shirley y Rein van der Zwaag-Ferdinand y famia 

Mildred Tromp y famia 

Johnny Tromp y Jaqueline de Cuba y famia 

Roy Tromp y famia 

Su iha: Nicole Cardoze 

Padrino: Benjamin Adoptie 

Madrina: Benita Croes-Kock 

Su amiga stima: Maria Aristiqueta y famia 

Primo y primanan, amigo y amiganan, 

coleganan di trabou Totto Aruba 

Demas famia: Tromp, Ferdinand, Lampe, Croes, 
Kock, Adoptie, Dirksz, Paesch, Loefstok, Bisslik, 
Kelkboom 

Nos ta pidi un disculpa di den nos tristesa nos por 
a lubida di menciona un familiar of persona. 

Ta invita pa e acto di entiero cu lo tuma lugar 
diasabra 18 di mei 2019 di 2H)r pa 4®r di atardi 
na Royal Funeral Home, despues saliendo pa 
Santana di Gobierno na Playa. 

Preferibel bini bisti na colornan alegre. 

Un donacion pa Wilhelmina Kankerfonds y/of 
Edmund Harms Foundation lo ta altamente 
aprecia. 

Despues di entiero no ta ricibi bishita di 
condolencia na cas. 

Sorteo # 6780 

1874 

0336 

2100 


Sorteo # 5824 

8755 


Sorteo # 529 

8109 


Sorteo # 4583 

4902 

Scorpio 


Sorteo # 2406 

8281 

3316 

3985 



Sorteo # 2561 


5941 

0592 


1410 



Sorteo # 2561 


1447 



Sorteo #617 


4164 



Sorteo # 2561 


5953 

Leo 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 15 Mei 2019 Anochi 



01-05-23-24-34 

Sorteo # 1999 

Joker 18 Letter D 

0 

x Jackpot 


0 

x Match 4+ 

180.000,- 

0 

x Match 4 

0 

x Afl. 12,00 



02-12-14-15-28 

Sorteo # 4763 

Proximo Jackpot 1 

0 

x Jackpot 

97.000,- 

9 

x Match 4 

171 

x Afl. 8,00 




Sorteo # 

Mega Ball 

0 

x Jackpot 


0 

x match 4 

340.000,- 

0 

x Afl. 500,00 

0 

x Afl 50.00 

0 

xAfl.15,00 



Afl. 440.000,- 



DIARIO 5210 - 4184-6578 

SUPER 4150 

4 

FLAMINGO 5601-8383-8873 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 15 Mei 2019 Merdia 



&TQ 

L Ji 

) 

| Sorteo # | 


Joker 


Letter 


0 

x Match 4+ 

0 

x Match 4 

0 

xAfl. 12,00 


170.000,- 




Sorteo # 

Proximo Jackpot 1 

0 

x Jackpot 

92.000,- 

0 

x Match 4 

0 

xAfl. 8,00 



Sorteo # 

Mega Ball 

0 

x Jackpot 1 


0 

x match 4 

340.000,- 

0 

xAfl. 500,00 

0 

xAfl 50.00 

0 

xAfl. 15,00 



Afl. 440.000,- 

Awe por ta un dia hopi exitoso pa bo e ta 
demostra cu bo streanan ya briya den bo 
caminda y un biento di suerte ta supla rond 
di bo. Number di suerte pa awe 23, 7, 22, 
12, 27, 37 


Aries 


No ta e tempo ainda pa bo mete bo mes 
den fondo di placa, sea mas madura y siña 
mas di e bida di awe Tauro pasobra dor di 
bo foutnan bo ta siña para firme .Number 
di suerte pa awe ; 18, 8, 23, 13, 28, 38 



Tauro 



Awe e aliniacion planetario ta pone un 
influencia fuerte ariba bo esaki ta pa de- 
mostra bo cu bo ta un persona exitoso cu 
abo mester sa di demostra esey .Number 
di suerte pa awe ; 45, 9, 24, 14, 29, 39 

Geminis 

Cancer awe ta spera bo un dia hopi pisa es- 
aki ta debi cu bo ta den un epoca cu ta yena 
di cambio pa bo bida sea cauteloso y trankil 
cancer. Number di suerte pa awe 33, 10, 
25, 15, 30, 40 



Cancer 


Bo tin e bentaha espacial awe pa bo com- 
pronde y analisa e bon decisionnan den bo 
bida. Number di suerte pa awe 29, 11, 26, 
16,31,41 



Leo 


Awe ta espera bo un dia excelente. Claro 
bo no mester warda te ora e suerte mani- 
festa ariba bo abo mester busca e bon ca- 
minda pa e suerte compania bo. Number 
di suerte pa awe 10, 12, 27, 17, 32, 42 



lfirgo 



Libra 


Esaki ta e dia cu bo tawata spera unda 
yobida di streanan ta bay yobe ariba bo y 
cambionan positivo lo briya den bo bida 
cuminsa un bida nobo awe Libra. Number 
di suerte pa awe 42, 13, 28, 18, 33, 43 


Awe ta un dia unda un persona ta bin bati 
na bo porta y esaki ta bay ta e amor cu tanto 
bo tawata spera biba bo momento scorpi- 
on. Number di suerte pa awe 41, 14, 29, 
19, 34, 44 



Scorjpio 



Despues di basta dia wardando ariba bo 
amor awe un persona ta bay bisa bo den 
un forma diferente cuanto e ta stima bo 
scucha bon awe pasobra esaki ta pasa sola- 
mente un biaha so. Number di suerte pa 

S itario awe 15,30,20,35,45 

Bo ta bay tin un deseo fuerte awe di alcansa 
bo meta, planifica bo meta bon y lo bo al- 
cance awe. Number di suerte pa awe 4,16, 
31,21,36, 46 



Capricornio 


Awe bo ta bay sinti mescos cu bo a pro- 
gresa den tur bo cosnan, pero sea cauteloso 
y pone bo pia ariba tera pa bo no cay den 
problema fmanciero Acuario. Number di 
suerte pa awe 14, 17, 32, 22, 37, 1 



Aquario 


Cada persona tin cu pasa den dificultadnan 
di bida pa asina e siña kico ta bida esey ta pa 
bo tambe Piscis pero no preocupa bo paso- 
bra despues di e mal tempo aki un yobida 
di suerte ta habri porta pa bo . Number di 
suertepaawe 18,20,33,23,38,2 

B ?m>rc 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm/10:00 pm 

Botica 

Oranjestad: 

Oduber 
Tel. 582 1780 


San Nicolas 

Dr. Vis 
Imsan 

na warda 

San Nicolas: 

Seroe Preto 
Tel. 584 4833 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule mei 2019 


WED 


01 



THU 


02 



TUE 


07 



WED 


08 


FREEDOM OF THE SEAS 
MONARCH 


CARNIVAL CONQUEST 


FREEDOM OF THE SEAS 


ADVENTURE OF THE SEAS 
MONARCH 


THU 


09 



WED 


15 



TUE 


21 



WED 


22 


CARNIVAL HORIZON 


MONARCH 


FREEDOM OFTHESEAS 


MONARCH 


ARR 


DEPT 


BERTH 




07.00 


23.00 


C 

08.00 

15.30 

B 




08.00 


16.00 


C 




08.00 


21.00 


C 




08.00 


17.00 


C 

08.00 

15.30 

B 




08:00 


16:00 


C 




08.00 


15.30 


C 




08.00 


21.00 


C 




08.00 


15.30 


C 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 

584-4606 

4 Centro Medico 584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

OliveTree 

584-8888 

Royal Funeral H. 586-4444 

115 

911 

Centrale Bank van Aruba 

Daily Exchange Rates - 05/15/2019 

Centrale Bank vak Aruba 


1 

Currency 

2 

Buying from Public 

3 

Buying from Public 

Selling to Public 

AIMG 

98.00 

100.00 

100.20 

AIMGI* 

- 

- 

100.00 

USD 

177 

176 

i.eo 

CAD 

1 30 

1.32 

1.34 

CHF 

176.51 

177.23 

178.03 

GBP 

2.23 

2.28 

2.34 

JPY 

161.32 

162.80 

164.43 

EUR 

197 56 

199.36 

201.37 

DKK 

25 70 

26.42 

27.22 

NOK 

19.33 

20.05 

20.85 

SEK 

17.49 

18.21 

19.01 

For amounts up to Afl. 100,000 

Pronostico di Tempo 


-Un aviso pa boto chikito ta 
na vigor te diahuebs atardi 
6or 

Tempo: 

Parcialmente te temporal- 
mente hopi nubia stofferig 
sin awasero di importancia 
Temperatura maximo 33 
grado Celsius temperatura 
minimo 27 grado Celsius. 
Bahada di solo : 6:57pm 
subida di solo : 6:15am. 

Biento: 

Modera te basta fuerte for 


di direccion generalmente 
oost; forsa 4 te 5 (20 te 39 
km/ora, 11 te 21 nudo) den 
dia fuerte te duro den rafaga; 
forsa 6 te 7 (40 to 61 km/hr, 
22 te 33 nudo). 

Situacion general di tem- 
po: 

Den proximo 24 ora no ta 
spera cambionan signifi- 
cante den e tipo di clima cu 
tin actualmente y pa e mo- 
tibo aki no ta spera awasero 
di importancia. Di otro un 
banda stof fini den aire lo 

Fundacion CVA lo tene su 
chekeo pa comunidad 



stroba visibilidad un poco 
den proximo dianan. 


Condicion di lama: 

Olanan di lama lo ta for di 
direccion oost cu haltura di 
5 te localmente 8 pia. Ta pidi 
ocupantenan di boto chikito 
pa eherce cautela riba lama 
habri y specialmente na parti 
oost te noordwest di costa. 
Un aviso pa boto chikito ta 
na vigor. 


ORANJESTAD - Diasa- 
bra awor 18 di mei, funda- 


cion CVA Aruba lo tene su 
acostumbrado chekeo pa 
comunidad e biaha aki na 
Club Sportboys. 

Orario lo ta di 8or te cu 12or 
di merdia. Lo tin oportuni- 
dad pa controla presion, sucu, 
circunferencia, bista, porcen- 
tahe di vet y awa den curpa. 

Lo bay tin algun cos saluda- 
bel pa purba y tambe cumpra 
si ta desea esaki. Nos ta pidi 
un contribucion chikito pa 
asina yuda fundacion CVA 
Aruba sigui haci e tremendo 


trabou cu nan ta bin ta eher- 
ciendo pa mas di 14 aña caba. 
Hunto nos kier PREVENI 
malesanan cardiovascular. 

Lo ta presente : Botica di 
Servicio, Manrique Capriles 
(Muscadine juice), Stichting 
BOB, Medicosmetics (cura- 
loe) y Aruba Vision Center 
pa haci chekeo di bista. 

Entrada ta un contribucion 
chikito pa yuda fundacion 
CVA Aruba sigui haci su tra- 
bou di Prevencion. 


Anochi di informacion pa mayornan 
di Colegio EPI 


ORANJESTAD - Man- 
agement Team di Unidad 
Ciencia y Tecnologia di 
Colegio EPI ta invita may- 
ornan di nos studiantenan 
den semester 2 y semester 
4 pa un anochi di informa- 
cion unda cu mayornan 
lo tin e oportunidad pa 
papia cu e mentor di nan 
yiu(nan) tocante su resul- 
tadonan. 

Esaki lo tuma luga diahuebs 
16 di mei 2019 di 6:30pm pa 
8:30pm na Unidad Ciencia y 
Tecnologia. 



uzo di e oportunidad aki, pa 
Management Team di Uni- asina pone nan mes na altura 
dad Ciencia y Tecnologia ta di e progreso di nan yiu. 
spera cu mayornan lo haci 


Pelicula di bida di Santa Rita di Cascia 


ORANJESTAD - En con- 
exion cu fiesta di Santa 
Rita, nos ta haci un invita- 
cion special na tur Paroki- 
ano di Pro-Catedral San 
Francisco y pueblo di Aru- 


ba general pa bin disfruta 
den Hofi di Mama Maria 
un pelicula basa riba bida 
di Santa Rita de Casia. 

E titulo di e pelicula: Santa 


Rita De Casia 

Esaki ta bay tuma luga 
diabierna dia 17 di mei, 
8:00p.m.,den Hofi di Mama 
Maria pa nort di nos Pro- 
Catedral. 

Santa Rita 

Santa Rita a dicidi na edad 
hopi jong di consagra su mes 
na Señor, pero su mayornan 
tawata tin otro plan pe. Pa 
motibo cu Santa Rita tawata 
nan unico yiu nan a insisti 
cu e mester casa. Santa Rita 
tawata un persona cu henter 
su bida a yuda hende 

pober y malo y tur cu tabata 
mester ayudo. Santa Rita ta 
un santo cu ta wordo venera 
den caso di desesperacion y 
imposibel. 

E tawata casa cu dos yiu. Ru- 
mannan boso tur ta keda cor- 
dialmente invita pa bin wak e 
pelicula. 

Nobena di Santa Rita ta 
tumando luga tur dia pa 
6:15pm. 

San Francisco ta prohibi polis uza tecnologia di reconocemento di cara 



SAN FRANCISCO (AP) 
— Supervisornan na San 
Francisco a vota ayera pa 
prohibi uzo di software 
di reconocemento di cara 
entre polis y otro depar- 
tamentonan di e ciudad, 
convertiendo den e prome 
ciudad Mericano pa pro- 
hibi e tecnologia desar- 
oyando rapidamente, cu 
a alarma defensornan di 
privacidad y libertad civil. 

E prohibicion ta parti di 
un legislacion amplio cu ta 


rekeri departamentonan di e 
ciudad establece politicanan 
di uzo y ricibi permiso di e 
hunta pa tecnologia di vigi- 
lancia cu nan kier cumpra of 
uza. Varios otro gobierno lo- 
cal ta rekeri departamenton- 
an revela y pidi permiso pa 
tecnologia di vigilancia. 

“Esaki ta realmente pa bisa: 
‘Nos por tin siguridad sin ta 
un estado di siguridad. Nos 
por tin bon polis sin mester 
ta un estado di polis’. Y parti 
di esey ta construi confiansa 


cu e comunidad basa riba bon 
informacion comunitario, no 
riba tecnologia di Big Broth- 
er”, a bisa Aaron Peskin, 
campeon di e legislacion. 

E prohibicion ta conta pa po- 
lis na San Francisco y otro 
departamentonan municipal. 
E no ta afecta uzo di e tec- 
nologia pa gobierno federal 
na puerto y aeropuerto, ni ta 
limita uzo personal of di ne- 
goshi. 

E hunta di San Francisco no a 
pasa tempo diamars debatien- 
do e prohibicion completo di 
tecnologia di reconocemento 
di cara, enfocando mas riba 
e posibel presion riba polis, 
e sistema di transito y otro 
agencianan den e ciudad cu 
mester mantene siguridad 
publico. 

Peskin a bisa cu no ta cla cu- 
anto departamento di San 
Francisco ta uzando vigilan- 
cia ni pa ki proposito, Peskin 


a bisa. Tin motibo valido pa 
lesa nummerplaat, camara 
riba curpa, y camara di sigu- 
ridad, el a bisa, pero e publico 
mester sa con e hermentnan 
ta wordo uza, of si nan ta 
wordo abusa. 

Departamento di polis di San 
Francisco a stop di test tec- 
nologia di reconocemento di 
cara na 2017. Un represent- 
ante na e reunion di e hunta 
diamars a bisa cu e departa- 
mento lo tin mester di dos 
pa cuatro empleado nobo pa 
cumpli cu e legislacion. 

Defensornan di privacidad a 
reta proponentenan di sigu- 
ridad publico na varios audi- 
encia emocional na San Fran- 
cisco, un ciudad yen di inno- 
vacion tecnologico, y sede di 
Twitter, Airbnb, y Uber. 

Esunnan na fabor di e pro- 
hibicion ta bisa cu e tec- 
nologia tin fayonan y ta un 
menasa serio contra libertad 


civil, specialmente den un 
ciudad cu ta balora protesta 
publico y privacidad. Nan ta 
preocupa cu hende un dia no 
lo por bay centro comercial, 
parke of scol sin wordo iden- 
tifica y sigui. 

Pero criticonan ta bisa cu po- 
lis mester tur e ayudo cu nan 
por haya, specialmente den 
un ciudad cu un perfil halto 
di eventonan y cifranan halto 
di crimen di propiedad. Cu 
hende ta spera di haya priva- 
cidad den espacionan publico 
no ta rasonabel, mirando e 
cantidad di celular y camara 
di vigilancia, segun Meredith 
Serra, miembro di un grupo 
di residente pa siguridad pu- 
blico, Stop Crime SF. “Pa 
mi, e ordenansa ta mustra un 
costo adicional di burocracia 
cu realmente no ta haci nada 
pa yuda e siguridad di nos 
ciudadano”, el a bisa den e 
audiencia. 

Ciudad di Oakland ta con- 
siderando legislacion similar. 


Lider di Nacionan Uni ta bay pacifico pa mira cambio climatico pa su mes 


WELLINGTON, New 
Zealand (AP) — Secretar- 
io general di Nacionnan 
Uni, Antonio Guterres, a 
bisa diaranson cu e ta bi- 
ahando na tres isla den 
Pacifico Sur pa mira pa su 
mes e efectonan di cambio 
climatico. 

Papiando na Fiji, e lider a 
bisa cu e kier a siña tocante e 
trabou cu ta wordo realisa pa 
comunidadnan isleño pa me- 
hora resiliencia. E1 a bisa cu e 
Pacifico mester sosten inter- 
nacional mas fuerte pasobra 


cambio climatico ta tumando 
luga mas rapido cu e esfuer- 
sonan pa par’e. 

“E ultimo cuatro aña tabata 
esunnan di mas cayente den 
record. E perdida di ijs na 
Greenland y Antartica ta ace- 
lerando, locual ta nifica cu 
nivel di lama lo hisa cu un 
meter mas na pa aña 2100 
si nos no haci nada pa evita 
esaki”, Guterres a bisa. “Aki 
den Pacifico, e hisamento di 
nivel di lama den algun pais 
ta cuatro biaha mas grandi 
cu e averahe global, y ta un 


menasa existencial pa algun 
estado isla.” 

Guterres a bisa cu nacionnan 
isla mester papia. “Mientras 
nos ta mira dilanti, boso bos 
lo keda crucial den nego- 
ciacionnan global”, el a bisa. 
“Boso experiencianan ta sub- 
raya e urgencia di e menasa, 
y e Pacifico tin un autoridad 
moral unico pa papia. Ta ora 
pa mundo scucha.” 

Guterres a haci su comentar- 
ionan na un reunion cu ofi- 
cialnan di Pacific Islands Fo- 


rum na Suva, e capital di Fiji. 
Ademas e tin plan pa bishita 
e nacionnan isla di Tuvalu y 
Vanuatu. 


Su biahe ta yega prome cu e 
Cumbre di Accion Climatico 
cu e tin plan pa reuni na sep- 
tember na New York. 



Polis curioso ta para vehiculo autonomo 


PROVIDENCE, R.I. (AP) 
— Un shuttle autonomo a 
wordo para pa polis riba 
su prome dia hibando 
pasaheronan riba un ruta 
nobo na Rhode Island. 


Hefe di polis di Providence, 
Hugh Clements, a bisa cu un 
oficial a para e vehiculo paso- 
bra e nunca a yega di mira un. 
“E tabata parce un golf cart 


grandi”, Clements a bisa. 

E vehiculo, opera pa May 
Mobility basa na Michigan, 
tabata hibando pasaheronan 
ayera mainta na Providence 
Ólneyville Square, ora un pa- 
truya a acera cu luz y sirena 
cendi. 

Tabata apenas algun ora 
despues di e lansamento pu- 
blico di e piloto, funda pa es- 
tado, pa un servicio di shuttle 
yama ‘Little Roady’. E shuttle 
ta duna biaha gratis riba un 
loop urbano cu 12 parada, cu 
ta conecta cu un stacion di 
trein. Cada vehiculo por hiba 
seis persona, incluyendo un 
atendiente cu ta tuma control 
ora e tecnologia automo faya, 


manera riba biradanan dificil 
cu trafico. 

Clements a bisa cu e polis 
curioso tabatin un combersa- 
cion cordial cu e atendiente, 
y cu no a duna ningun adver- 
tencia ni boet. 

Un co-fundado di May Mo- 
bility a bisa cu e piloto ta en 
parti tocante siña con e ve- 
hiculo por coexisti cu e pea- 
tonnan, motorista, y oficial di 
polis di Providence. 

Na un parti di New Eng- 
land conoci pa chauffeurnan 
agresivo y sin pasenshi, ofi- 
cialnan local a prepara nan 
mes pa con motoristanan lo 
reacciona na e vehiculonan 
lento. Construi pa Polaris In- 


dustries basa na Minnesota, 
e vehiculonan tin un dak di 
glas y ta parce un bus chikito, 
pero cu e asientonan cu fr- 
ente pa otro. 

Oficialnan a scoge un ruta cu 
tiki trafico, pero cu ta conecta 
di barionan cu no tin bon ac- 
ceso na transporte publico pa 
Amtrak, rail, of otro parada di 
bus. E piloto ta funda parcial- 
mente pa un acuerdo di gobi- 
erno cu Volkswagen pa modi- 
fica vehiculonan cu a ‘cheat’ 
riba test di emision. 

Durante e piloto di un aña, e 
servicio lo ta gratis. E contract 
di May Mobility cu Rhode 
Island ta inclui opcionnan pa 
extende e servicio pa dos aña 
mas. 

E di 13 edicion di Caribbean Sea Jazz Festival cancela 



ORANJESTAD - E organ- 
isacion di Caribbean Sea 
Jazz Festival y Erik Eman 
a anuncia cu desafortun- 
adamente a cancela e con- 
ciertonan popular e aña 
aki. Eman a comparti e 
noticia aki cu amigonan, 
crew, artistanan, spon- 
sornan, boluntarionan y 
bishitantenan anterior di 
Caribbean Sea Jazz Festi- 
val, pa medio di un comu- 
nicado emiti diaranson. 

E organisacion tabata den e 
proceso di traha e alineacion 
di e programa di e aña aki, 
solicitando subsidio anual di 
su partnernan di mercadeo 
manera Aruba Airport Au- 
thority, Tropical Bottling, Re- 
naissance Aruba Resort, Divi 
Resorts y varios otro entidad- 
nan generoso na momento 
cu e noticia a bin dilanti cu 
Aruba Tourism Authority, no 
lo duna su apoyo fmanciero 
como e sponsor principal. E 
solicitud di subsidio presenta 
pa Caribbean Sea Jazz Fes- 
tival ta e mesun cantidad cu 
aña pasa, pero desafortunada- 
mente pa 2019 no a acredita e 
sponsor aki. 

Faltando tiki tempo te cu sep- 
tember, e plan pa explora otro 
opcionnan no ta suficiente y 
e organisacion no tin otro 
opcionnan pa cancela cual 
lo tabata e di 13 edicion di e 
evento aki. 

Caribbean Sea Jazz Festival ta 
un di e festival local mas largo 
organisa na Aruba. E ta conta 


cu sosten di musiconan local 
y a duna nan oportunidadnan 
pa tin show riba nivel inter- 
nacional den colaboracion cu 
artistanan mundial y renom- 
bra. E difusion educativo di e 
festival introduci na scol na di 
Aruba diferente tipo di mu- 
sica, Jazz, y instrumentonan 
nobo cu nunca nan a mira. 

E festival tabata creciendo 
den e ultimo añanan, special- 
mente desde cu a move pa e 
area di Renaissance Market- 
place, y e deseo di Eman pa 
garantisa e reputacion di e 


evento na Aruba y den exte- 
rior, ta pone cu minimalisa e 
evento pa 2019 no ta un op- 
cion bon. 

Deseando di mantene su for- 
ma original y nivel di entrega 
di e organisacion, a dicidi di 
suspende e festival e aña aki 
y enfoca completamente pe 
edicion 2020. 

Bisando esey, e organisacion 
ainda tin e intencion pa pro- 
duci versionnan mas chikito 
di e evento den cooperacion 
cu partnernan leal pa no de- 


cepciona e fanatico di mu- 
sica. Ademas, un plataforma 
mas chikito lo sirbi como 
stage ora cu e Universidad 
di Berkeley bishita e isla pa 
scout, cu tin gana di conoce 
musiconan di Aruba, practi- 
cando nan talento dilanti un 
publico en bibo. 

Eman, kende a traha duro 
durante e ultimo 12 añanan, 
ta considera cu esaki ta un 
obstaculo den caminda. E ta 
positivo cu eventualmente 
lo reconoce e contribucion 
cultural di e evento y benefi- 


cionan “civico” mas leu cu e 
rendimento di inversion. 

Musica ta parti di nos cul- 
tura y cu e adicion di jazz na 
su repertorio reproduci riba 
nos isla, ta haci One Happy 
Island mas feliz. 

Ta en espera cu interes pa un 
festival chikito di “jazzy”, e 
“Casibari Music Festival” na 
Casibari Music Cafe dianan 
20 y 21 di september. Asina ta 
keda pendiente. 


Santa Rosa ta invita cunukeronan pa planta yerba pa hooi 


ORANJESTAD - Santa caba plantando un tipo paisnan Latinoamericano 
Rosa/DLW tin algun aña di hooi hopi popular na den nos region. Ta referi 



aki specificamente na e 
tipo di hooi yama ‘Pasto’ 
of‘Pasto Morado’. 

Saliendo for di e punto di 
bista cu Santa Rosa/DLW ta 
conduci hopi investigacion 
na beneficio di Aruba su Sec- 
tor Primario, a cuminsa plan- 
ta hooi pa asina evalua si e ta 
factibel pa Aruba por produci 
esaki na un escala mas halto 
y cu por beneficia nos criad- 
onan. Despues di hopi test, a 
conclui cu e tipo di hooi cu 
tin mas factibilidad di crece 
na Aruba ta esun tipo Tasto’. 
Aki ta unda cu e proyecto di 
plantacion di hooi a bira e 
fuente principal di alimenta- 
cion pa e bestianan cu tin na 
Santa Rosa. 

Den e segmento di Panorama 
Agropecuario, cu ta pasa tur 
diaranson anochi durante 
Telenoticia na Telearuba, e 


siman aki Randy a mustra 
con e proceso di plantacion 
y recoleccion di hooi ta tuma 
luga na Santa Rosa/DLW 
Por a mira un plantacion ex- 
tenso di hooi tipo “Pasto” cu 
tin na Santa Rosa, cu mester 
wordo procesa di un manera 
specifico pa asina e ta apto pa 
cria e bestianan cu ta alimenta 
di dje. 

Santa Rosa ta encurasha nos 
criadonan local pa pasa per- 
sonalmente na e departamen- 
to aki y tuma informacion di 
con nan mes por planta hooi 
na nan tereno. Santa Rosa/ 
DLW tin un cantidad ex- 
tenso di simia cu nan ta fa- 
cilita esunnan cu kier planta 
hooi na nan mesun facili- 
dad. Pa mas informacion por 
tuma contacto cu Santa Rosa/ 
DLW via telefon of nan 
Facebook Page. 

Ex parlamentario Melvin Tromp ta sigui denuncia: 

Hendenan liga na gobierno y parlamento envolvi den abuso sexual di menor 



ORANJESTAD - Ex par- 
lamentario y vocero di 
AVP, Melvin Tromp, a de- 
nuncia publicamente -sin 
menciona nomber- cu tin 
cinco persona envolvi den 
caso di e caliber aki cu a 
bay riba e lista ultimo di 


MEP. Tin dos parlamen- 
tario di e fraccion di MEP 
cu tabata directamente 
envolvi den casonan rela- 
ciona cu e tipo di abuso 
aki, el a bisa. 

Tambe el a laga sa cu e prome 


mandatario tabatin un per- 
sona cu tabata traha den 
Bestuurskantoor cu a wordo 
sentencia pa abuso contra 
menor di edad. Tambe -se- 
gun Tromp- tin tres otro di 
nan cu tabata envolvi den ca- 
sonan di e mesun indole; y te 


awe, e prome mandatario no 
a haci nada. 

Tromp ta kere cu a yega mo- 
mento pa e mandatario aki 
‘clear up the mess’ den nan 
propio fraccion, y tuma e cu- 
rashi di cuestiona nan riba 
e tipo di acusacion aki cu ta 
wordo presenta continu- 
amente. E1 a menciona un 
caso di un mucha cu a wordo 
abusa den dos ocasion den 
area di Noord. Igualmente, 
Tromp a reta e lider di frac- 
cion di MEP, ya cu te awe e 
tin un silencio hermetico y 
no a presenta e sentencia. 

E1 a bisa cu gobierno mester 
atende cu e problema aki se- 
riamente, cu ya caba ta cau- 
sando un impacto. Segun 
Tromp, e cifranan di casonan 
registra na cuerpo policial 
riba abuso di mucha ta mus- 
tra cu 31 caso a keda registra 
durante loke tin cori di e aña 
2019. “Esaki ta un preocupa- 
cion cu ta sutando e pueblo 
aki, y ta mas ta biniendo,” el 
a bisa. 


Segun Tromp, hopi hende 
ta cuestiona con ta posibel 
cu den bo organo mas halto 
; bo tin dos sinta ey aden’, di 
esunnan cu ta abusa sexual- 
mente di menor di edad. E ta 
keda insisti cu e prome man- 
datario, Evelyn Wever-Croes, 
mester cumpli cu su promesa 
y mester cuminsa clear up e 
hendenan cu a yega di comete 
e tipo di acto aki den su par- 
tido y den nan fraccion. 

Te hasta reunion cu mester 
tuma luga den parlamento 
rond di e tema aki no ta tuma 
luga, ya cu e no tin importan- 
cia di parti di nan. “Pasobra 
nan tin hendenan cu ta en- 
volvi den e mesun tema aki 
sinta den parlamento, e or- 
gano di mas halto!,” Tromp 
a bisa. 

Diabierna proximo, un man- 
ifestacion contra abuso sexual 
di menor lo entrega un mani- 
fiesto na gobierno, pa atende 
cu e problematica aki. Igual- 
mente, Tromp a laga sa cu e 
ta apoya e manifestacion di 
mañan atardi contra abuso 
sexual di mucha. 


Museo Arkeologico ta habri parcialmente cu exhibicion “Caribbean Ties” 



ORANJESTAD - Apertura 
di Caribbean Ties Aruba 
lo bira e prome exposicion 
organisa na Museo Arkeo- 
logico di Aruba (MAA), 
despues cu su instalacion 
monumental a keda cera 
pa mas cu dos aña. Esaki 
ta e di dos exposicion in- 
ternacional cu ta tuma 
luga na MAA. 

Suzette Boekhoudt, kende ta 
lider di e proyecto Caribbean 
Ties Aruba, a declara cu e ex- 


posicion aki, cu lo ta tuma 
luga dia 22 di mei pa 6:30 at- 
ardi na MAA, ta e fmalisacion 
di e proyecto NEXUS 1492, 
cu a wordo guia pa Univer- 
sidad di Leiden a base di un 
investigacion haci pa varios 
aña den e region Caribense. 
“Naturalmente cu e Carib- 
bean Ties, museo no ta cera 
mas. Nos tin e exposicion aki 
pa un y tur por bin presen- 
cia,” asina Boekhoudt a de- 
clara. 


E ta un exposicion cu lo wor- 
do exhibi pa un aña na MAA, 
pero ta existi e posibilidad cu 
nan lo por extende pa mas 
tempo. E ta un expo cu tanto 
hende local como turista lo 
por bishita, y e lo ta na Ingles 
y Papiamento. E turistanan y 
hendenan local cu ta bishita e 
expo aki lo haya informacion 
hopi valioso, no solamente di 
Aruba, pero di region Caribe. 

Kier men muy pronto e 
museo aki, cu a pasa den un 


proceso di reparacion di nan 
sistema di airco y infrastruc- 
tura, lo anuncia cu lo ta habri 
pa publico bek. Actualmente, 
MAA no tin director, tam- 
poco e no ta cay den man 
di Fundacion Museo Aruba 
(FMA) cu ta encarga cu e 
maneho di e otro museonan 
existente. Pero a keda anun- 
cia cu ministerio di Cultura, 
caminda MAA ta resorta, ta 
percura cu pronto e nombra- 
mento aki lo cay. 

Aunke nan sala di exposicion 
di MAA ta cera, nan ta sigui 
activo di otro forma, entre 
nan trahando pa bin cu e 
expo Caribbean Ties Aruba. 


Tambe riba e publicacion cu e 
fundacion 1403, cu a percura 
pa bin cu e exposicion aki, ta 
bay saca pronto. Igualmente 
nan a sigui duna informacion 
riba nos rikesa arkeologico na 
nos muchanan di scol. 

Na Aruba nan a haci inves- 
tigacion tocante e indjannan 
di Caribe, prome y despues 
di e encuentro cu e hendenan 
cu a bin di Europa. E mesun 
exposicion aki ta tumando 
luga den otro islanan di nos 
region, entre nan, Republica 
Dominicana, Grenada, Mart- 
inique, etc., pero cu e aspecto 
caracteristico di cada isla. 






























